Enklask Brezhoneg | Fran�ais D'ar meurzh 01 a viz Gwengolo - S. Yuz\nAn eil derez E 1988 eo bet digoret kentañ Skolaj Diwan : ur chlasad 6vet, 8 skolajiad ennañ en ur ranndi e Brest\nmet abaoe eo diwanet brav Eil Derez Diwan. Hiziv ez eus 564 skolajiad skoliataet e 5 skolaj pe adskolaj ha 164 lisead (e Karaez). Gant an eilvet klas digoret e 94, ar chentañ e 95 hag ar chlas termen e 96 eo bet klokaet sistem Diwan betek dorioù ar skol-veur. E 1997 e voe tremenet ar vachelouriezh gant liseidi Diwan evit ar wech kentañ. Evit poent e kinnig al lise an 3 rann : L, S hag ES met emañ Diwan gant ar choant digeriñ ar buanañ posubl un hentenn deknologel. Evel-just ez eus bet kemmoù degaset gant ar chresk hag e vo choazh met chomet eo stag an eil derez ouzh reolennoùzo.\nE brezhoneg e vez kelennet an darn vrasañ eus an danvezioù (istor, geografiezh, skiantoù fizikel, skiantoù ar vuhez hag an douar, matematik, arzoù, sport, sonerezh...) met implijet e vez ivez ar galleg e-giz yezh deskiñ latin, deskiñ-deskiñ, teknologiezh pe danvezioù all hervez raktres pep skolaj-lise).\nUn danvez ez eo ivez ar brezhoneg en Eil Derez (eus ar 6vet dar chlas termen), kelennet gant programmoù ispisial da z/Diwan e-keñver yezhadur, lennegezh, skridaozañ... hag obererezhioù a-bep seurt : levrioù embannet gant obererezhioù skolajidi Diwan (danevelloù, barzhonegoù, pezhioù-choari...), priz al liseidi evit ur romant e brezhoneg, choariva, radio, kleweled, kazetennoù...\nAbaoe maz eus eus outo ez eo bet mat disochoù ar priziañ e-penn kentañ ar 6vet klas. Eveljust ez eo e galleg e vez kelennet ar galleg e-giz danvez gant eurvezhioù ha programoù an Deskadurezh-Stad ha diskouez a ra an disochoù Breved ha Bak e kendalch al live galleg da vezañ mat en eil derez. Ken mat eo live ur skolajiad pe ul lisead Diwan ha live ur skolajiad pe ul lisead heuliet gantañ studioù e galleg nemetken.\nE 6ved e vez kroget gant ar chelenn saozneg, e 4re e vez roet an dibab etre alamaneg ha kastilhaneg hag en eilved e chell kregiñ al liseidi gant ar chastilhaneg, an alamaneg pe an arabeg. Klasket e vez implijout ar barregezhioù liammet gant an divyezhegezh evit kelenn ar yezhoù-se. Diazezet e vez ar chentelioù war ar chelenn ER yezh studiet hag implijet e vez an tele, ar radio hag an eskemmoù evit tizhout ul live mat e-keñver kompren hag ezteurel.\n50 munutenn e pad ar chentelioù er skolajoù evit ma chomfe ar skoljidi war evezh. Skañvaet e vez an danvezhioù gant oberennoù all kinniget e stumm kleuboù : skingomz, choariva, sport, sonerezh, roller, dañs... Evit poent e chell an holl skolajidi chom da gousket er skolaj div, teir pe peder gwech ar sizhun. Diouzh noz e vez kinniget prantadoù studi gant kasourien gouest da skoazellañ pa vez ezhomm hag implijet e vez ivez fin an endervezhioù evit kinnig ur vuhez diavaez-skol e brezhoneg : beilhadegoù, tournamantoù sport, pezhioù-choari, prezegennoù, poull-riklañ, festoù-noz...\nKement-mañ ne chellfe ket bezañ kaset da benn hep ar skipailhoù kelenn : kelennerien ha kasourien dezho ar memes palioù, ar memes rakprederioù, o labourat asambles. Er skolaj hag el lise, e labour ar gasourien hag ar gelennerien  a-wechoù e ra an eil re evit ar re all  asambles, er memes skipailh, evit ma ne vefe troch ebet etre ar vuhez pemdez hag ar chelenn.\nIngal e vez bodet ar skipailhoù evit ober ar poent ha sevel raktresoù desevel pe bedagogel. Gant an emvodoù-se ez eus bet divizet pe beurgempennet doareoù da skoazellañ ar skolidi e-keñver ar chelenn (kentelioù deskiñ-deskiñ eveljust, met ivez penaos heuliañ pep hini, tutorelezh, an hentañ micherel, an emzalch hag all)... Teir gwech ar bloaz e vez bodet kuzul pedagogiezh an Eil Derez ( ennañ renerien, penngasourien ha dileuri ar skolajoù hag al lise) a gas ar preder war-raok hag a gemer divizoù evit an Eil Derez a-bezh.\nDIAZEZ RAKTRES PEDAGOGIEZH EIL DEREZ DIWAN - Reiñ un deskadurezh e brezhoneg par ha par skiantel ha lennegel\n- Ober o studioù e brezhoneg ha dont da vezañ brezhonegerien\n- Bevañ e brezhoneg\n- Krouiñ e brezhoneg - Choari e brezhoneg ha kaout plijadur\n- Daremprediñ brezhonegerien (choariva, choarioù)\n- Ober gant ar brezhoneg\n- Kaout ur sell hollek war bed ar skiantoù\n- Deskiñ dre ar brezhoneg\n- Kompren ha deskiñ dre arnodiñ\n- Resisaat an danvez\n- Klask soubañ er yezh\n- Kentelioù yezh\n- radio, tele, tud pedet...\n- Bezañ e darempred gant pobloù Europa\n- Kemer perzh e buhez ar Skolaj e-keñver mont-en-dro boutin, divizoù...\n- Kargoù resis\n- Gellet bezañ ezel eus kevredigezhioù zo : DAZONT, DIWAN...\n- Bezañ emren e-keñver : soñjoù, buhez a-stroll\n- Skoazellañ en un doare hollek hag hiniennel\n- Kas an holl da live ar vachelouriezh, ar First Certificate\n- Dizoleiñ bed ar micherioù\n- Prezegennoù, darempredoù...\n- Prantadoù henchañ micherel (Lise)\n- Anavezout gwelloc'h ar micherioù ha sevel pep a raktres hiniennel\n- Kaout krog war Sevenadur Breizh, Sevenadur Europa, Sevenadur ar Bed\n- Lennegezh c'halleg\n- Anavezout gwelloc'h sevenadurioù Breizh, Europa hag ar Bed\n- Deskiñ doujañ d'e gorf hag intent outañ ingal\n- Dre ar gouren\n- Sportoù a-bep seurt (aozadur, orin, perzhioù goulennet digant ar c'horf...)\n- Dic'hourdañ, diskuizhañ\n- Mont pelloc'h gant palioù ar skolaj\nWebMaster | Degemer | Enklask Copyright © 2001 Diwan Breizh. Pep gwir miret strizh.


Diforc'hioù etre adstummoù "Faidra" - Wikipedia\nDiforc'hioù etre adstummoù "Faidra"\nStumm eus an 17 Gou 2009 da 15:34\n37 okted ouzhpennet , 11 vloaz zo\nStumm eus an 21 Mez 2009 da 23:21 (kemmañ)\nMelancholieBot (kaozeal | degasadennoù)\nD (Robot ouzhpennet: ar:فايدرا)\nStumm eus an 17 Gou 2009 da 15:34 (kemmañ) (dizober)\n[[Image:Alexandre Cabanel - Phèdre.jpg|thumb|right|300px|''Faedra'', livet gant [[Alexandre Cabanel]].]]\n'''Faidra''' pe '''Faedra''' (Φαίδρα}} / ''Phaídra'' e [[gregach]]) a oa [[merc'h]] da v-[[Minos|Vinos]], roue [[Kreta]], ha da b-[[Pasifae|Basifae]], ha c'hoar da [[Ariadne]].\nDimeziñ a reas da [[Teseüs|Deseüs]], roue Aten, en devoa dilezet he c'hoar Ariadne.\nNeuze ec'h orgedas ouzh he [[lezvab]] [[Hippolite]], a oa mab da Deseüs ha da [[Antiope]], rouanez an [[Amazonezed]]. Ur gabestrenn he doe digantañ, ma klaskas ober un dro lous dezhañ. Tamall a reas anezhañ da vezañ klasket he gwallañ.\nHa [[Teseüs]], savet konnar ennañ, a c'houlennas digant [[Poseidon]], a dlee tri gouestl dezhañ, teurel e vallozh war e vab. Neuze, p'edo ar paotr yaouank gant e garr hag e kezeg, e tirollas an anevaled, hag e voe flastret ar paotrgantpaotr gant e garr.\nEn em lazhañ a reas Faedra gant ar glac'har hag ar morc'hed.\nKontet eo bet an istor gant [[Euripides]], en un doare un tamm disheñvel en e bezh ''[[Hippolite a zoug ar gurunenn]]''. Awenet eo bet ivez [[Seneca]] hahag ar Gall [[Jean Racine|Racine]] gant ar vojenn.\nAdtapet diwar « https://br.wikipedia.org/wiki/Dibar:MobileDiff/530853 »


Haucourt-en-Cambrésis - Wikipedia\nLec'hiadur Haucourt-en-Cambrésis en Arondisamant Cambrai\nEtrekumuniezh Communauté de communes du Caudrésis-Catésis\nKod INSEE 59287\nMaer Jean-Michel Cantillon\nGorread 3,57 km²\nLed 50° 06' 18" Norzh\nHed 03° 20' 33" Reter\nUhelder kreiz 127 m\nUhelder bihanañ 83 m\nUhelder brasañ 130 m\nPoblañs hep kontoù doubl 199 (2007)\nStankter 55 a./km²\nHaucourt-en-Cambrésis a zo ur gumun eus departamant Norzh e Bro-C'hall.\n2.1 Bezioù-brezel ar C'hommonwealth e bered ar gumun:Haucourt Communal Cemetery\nBrezel-bed kentañ: Haucourt-en-Cambrésis a voe unan eus tachennoù Emgann Le Cateau-Cambrésis e miz Eost 1914.\nEil brezel-bed: ur c’harr-nij (Bristol Type 142/L, Blenheim Mk., marilhet L9184 ha kodet DX-?) eus Aerlu ar Rouantelezh-Unanet a gouezhas e Haucourt-en-Cambrésis d’an 22 a viz Mae 1940 e-pad Emgann Arras; lazhet e voe an tri nijour a oa ennañ ; douaret e voent e bered ar gumun.\n9 a viz Here 1949: Haucourt a zo adanvet Haucourt-en-Cambrésis.\n1añ a viz Genver 1973: kendeuzet eo kumunioù Ligny-en-Cambrésis ha Haucourt-en-Cambrésis d’ober ur gumun nevez : Ligny-Haucourt\n1añ a viz Meurzh 1997: divodet eo ar gumun nevez d’ober an div gumun a-gent, Ligny-en-Cambrésis ha Haucourt-en-Cambrésis.\nAn iliz katolik, 1865-1875.\nUn tour a chom eus ar c'hastell eus an XIIvet kantved.\nBezioù-brezel ar C'hommonwealth e bered ar gumun:Haucourt Communal Cemetery[kemmañ | kemmañ ar vammenn]\nImplijet e voe ar vered e-pad ar Brezel-bed kentañ, da gentañ e miz Eos 1914, e-pad Emgann Le Cateau-Cambrésis. Un darn vat eus ar re varv a zo chomet dianav. Tri nijour a voe douaret er vered e penn-kentañ an Eil brezel-bed .\nMeurzh 2001 Meurzh 2014 Jean-Michel Cantillon\n↑ 2,0 ha2,1 Traces of World War 2\n↑ Tourismr en Cambrésis\nAdtapet diwar « https://br.wikipedia.org/w/index.php?title=Haucourt-en-Cambrésis&oldid=1862188 »


Hengoun dre gomz brezhoneg - Degemer\nDonemat deoc’h e-mesk ar c’hanaouennoù poblek a hengoun dre gomz e brezhoneg. Savet eo bet ar c’horpus-mañ diwar ar skridoù a zo bet graet anezhe, alies gant an dastumerien o-unan, evit levrioù, kelaouennoù pe dastumadoù dornskridoù. Klotañ a ra gant an dachenn a gustumer ober anezhi « lennegezh dre gomz », « kanaouennoù hengounel », kanaouennoù eus Breizh », « folklor »…\nTamm - Théophile Salaün (1894) - Ti-kêr Lannuon\nDiaes e vez alies gouzout pelec’h lakaat an harz etre ar pezh a zo eus bed an « hengoun », da lavaret eo ar c’hanaouennoù treuzkaset dre gomz, gant an holl cheñchamantoù bihan pe bras a c’hall en em gavout e-keñver an destenn orin, hag ar pezh a zo eus bed al « lennegezh », da lavaret eo un oberenn bersonel, roet ur stumm dezhi evit mat dre ar skrid, diouzh c’hoant hec’h oberour.\nAn dachenn « lennegel » eo kentoc’h hini lodenn all al lec’hienn-mañ : ar follennoù distag moullet. Al lodenn-mañ diwar-benn an « hengoun dre gomz » a bled kentoc’h gant kanaouennoù bet dastumet digant dougerien hengoun.\nSavet gant tud a youl vat, hep skoaziad, digoust, al lec’hienn-mañ a glask da gentañ aesaat enklaskoù an implijerien. Trugarez dezhe da chom hep ankouaat n’houlomp ket reiñ da grediñ e vefe peurglok. Er c’hontrol e ranker kompren e vez atav war ober. Trugarez d’ar re a garfe kemer perzh dont e darempred ganeomp. Deuet mat e vint !\nMa vez graet un adimplij publik eus danvez al lec’hienn-mañ, trugarez da venegiñ hec’h anv : « kan.bzh ».\nBodet eo el lec’hienn-mañ ar c’hanaouennoù e brezhoneg a hengoun dre gomz hervez 2151 kanaouenn-skouer. Ar c’hanaouennoù-skouer-mañ a glot gant 14008 degouezh embannet pe kavet e dornskridoù. An degouezhioù-se a glot gant 7265 stumm disheñvel. Evit 2493 1993 stumm n’ouzer nag anv ar c’haner na pelec’h eo bet dastumet ar c’han. Evit ar re all, dastumet int bet digant 1181 kaner, e 373 c’humun gant 360 dastumer.\nGallout a raer gwelet 5752 PDF en-linenn.\nEvit un hanter-kant kanaouenn-skouer bennak e c’haller selaou un tamm anezhe. Tapet eo bet ar skouerioù-se e-barzh CDoù an dastumad Bro Dreger embannet gant Kreizenn Sevenadurel Lannuon.


Pajenn:Catechis, 1817.djvu/196 - Wikimammenn\nsperet, ar galidigen a galon, rouin ar yec’het, an disurs er menaich, ar speret a dispign, ar brecipitation, an ancouas a Doue hac eus ar silvidiguez, an horreur eus ar vuez-all, ar c’holl eus ar ræson, hac alies clènvet, maro subit ha sioas er pec’het. Meditet ha crenet. Evitet evel ar voel eus ar serpant quement a ve capabl da gondui d’ar viç infam.\nAn anvi a so un dristidiguez eus a vad on nessàn. Pa velomp ur re benac o cavet pe en effet, pe en on sonch, certen avantageo corporel pe spirituel, or be c’hoant pe d’o c’havet eveltàn, pe d’o c’havet memes evidomp on-unan epquen. An anvi a so ur pec’het marvel dre natur : privàn a ra eus an env. Bezàn eo pec’het an diaoul peini en deus joa o velet an drouc, ha queuz o velet vad. An anvi a so ar sourcen a gals a bec’hejo-all, evel ma zeo cavet cassoni eus an nessàn, an desir da noas dezàn, ar joa voar an drouc a arru gantàn, ar blijadur da gontàn ar pez en deus groet a drouc. Ar remed a enep ar pec’het poultron-se eo an humilite, ar vortification, ar mepris a vado an douar, an attantion voar ar gourc’hemen peini a ordren dimp caret on nessàn eveldomp on-unan.\nAr gourmandis a so un affection direglet en dibri pe en eva. Ar blijadur a santer o tibri hac o eva n’en deo quet ur pec’het, eme sant Antonin, rac naturel eo. Mad eo pa ne guemerer nemet dre necessite hac evit conservi ar yec’het ; mæs direglet eo mar doug da dibri pe da eva re, pe da dibri ai pez so difennet, pe d’en em vevi.\nAdtapet diwar « https://br.wikisource.org/w/index.php?title=Pajenn:Catechis,_1817.djvu/196&oldid=117882 »\nKemmoù diwezhañ degaset d'ar bajenn-mañ d'an 2 Eos 2018, da 18:06.


Emgav CGT - Diwan : frammañ ha kevratañ fonnusoc'h ar skolioù zo bet kaoz anezho.\nPublié le 21/09/12 15:37 -- mis à jour le 00/00/00 00:00\nD'ar Merc'her 19 a viz Gwengolo 2012 e oa bet ur strollad dileuridi ar KHL (CGT) – deskadurezh prevez, ennañ Pascale Pikol, sekretourez akademiezh, Olier Aofred, dileuriad sindikadel hag ar c'hoskor e Diwan, Bertrand Deléon, atebeg ar blein kentañ derez ha Fulup ar Braz, pennsekretour, o kaout pennrenerezh Diwan, dre e renerez, an Itron Anna-Vari Chapalain anezhi, e sez Diwan e Landerne.\nPelloc'h eget kinnig hon aozadur da geñver an emgav kentañ-se, en e ser degas soñj e oamp eno da zifenn ar c'hopridi, e oamp bet aet war ar c'hrafoù da-heul :\n-\tAr c'hevratañ er skolioù Diwan :\nMeur a viz zo e oa bet kemennet ganimp pegen souezhet e oamp pa vez lakaet kemm eus ur skol d'eben er C'hwec'hkorn. Evit gwir e c'hall skolioù hanternoz Euskadi tremen, dre genemglev, dindan gevrat e-korf bloaz pa vez ret da zDiwan gortoz pemp bloavezh da nebeutañ.\nBet e oamp bet e Bro Euskadi e miz Mezheven o eskemm war gement-mañ gant kamaraded an Ikastolaoù.\nLavaret splann eo bet gant Diwan e youl da ziluziañ ar gudenn-se pa'z int aet e darempred gant an den « e karg eus ar yezhoù rannvro » nevez degouezhet e Ministrerezh an Deskadurezh Stad.\nDiouzh he du e kaso ar KHL (CGT) ar gaoz war an diaezamant-se evit ar skolioù Diwan hag o gopridi gant rener gwazvod Vincent Peillon.\n-\tFrammañ rouedad Diwan :\nNec'het omp gant mererezh skolioù zo a vez lakaet diaes gant tud ar vugale pe izili zo er gevredigezh, hollc'halloudus anezho. Lakaet hon doa war-wel divizoù, bet kemeret hep na vije bet goulennet ali tud a vicher an deskadurezh, a sav ouzh surentez ar skolidi, a laka amzer-da-zont ar skolioù hag aozioù labour ar c'hopridi en arvar. Daoust bezañ a-du war krafoù zo e tleomp lavaret e chom disheñvel hor selloù war an traoù diouzh tu Diwan ha hini KHL (CGT) – deskadurezh prevez. A-zivout dezvad ar renerezed hag ar renerien ez a an Itron Anna-Vari Chapalain da gadarnaat eo dezho da verañ an impliji a wir prevez. A-hend-all hon doa lavaret pegen truezus eo o stummadur.\n-\tKevratañ ar skolaerien (lakaat lezenn koazhadur an implij diasur da dalvezout) :\nHervez renerez Diwan n'eus tamm teuliad ebet d'ober war e dro er bloaz-mañ. Hogen e chomimp war evezh evit respont da gement goulenn zo gant ar c'hopridi.\n-\tDezvadoù disheñvel d'an implijdi ankelenn e Diwan :\nLakaet hon doa ar gaoz war un dezvad unvan evit an holl implijidi.\nAn dileuridi CGT.


Pevare pennad — VI - Wikimammenn\nPevare pennad — VI\nR. Prud’homme, 1903 (p. 124-128)\n◄ War ar mene Kalvar. — Pelæc’h ha penauz eo bet kavet ar Groaz Zantel Doare Jeruzalem ; ar gær gristen hag ar gær digristen. — Ar goan gentan En hent ’vit Betleem. — Perak ec’h er di : noz an Nedelek ►\nDoare Jeruzalem : ar gær gristen hag ar gær digristen. — Ar goan gentan.\nDistrei a reomp dioustu d’ar gær dre an hent berran a diskoue d’am bagad unan euz an Tado yaouank. Ar ruio a dremenomp enne a zo ken moan ken eo arabad d’ar *c’hanvaled kerzet enne ; eur vardel houarn, a-dreuz war daou bost, a harz anê da dremen. A-wejo, ’vel en ru Damas, e tremener dindan eur ouel tanau a zo bet stignet etre daou di ’vit disheolian an dud a zo o chom enne. Ruio-all a zo goloet gant lojeiz pe gant leurenno, ’vel leuren ar venec’h gresian. Toullo bihan a ro eun nebeud sklerijen deuz kroec’h ; en daou du e zo stalio a bep sort, ken teñval ha ken louz an eil hag eben. Pautred hebken a weler enne, o vean ma tle ar merc’hed en em diskouel an nebeutan ’ve gallet. Ar c’hiz-ze zo miret aman gant ar gristenien ’vel gant an dud divade.\nEc’h omp aman e kalon ar gær gristen ; al Latined hag ar C’hresianed a zo bodet en dro da daou vanati braz a chom enne o menec’h. N’o deuz beleien nemete.\nAr re a ble gant al Latined, da laret eo gant ar Gatoliked, a zo euz urz Sant Fransez e Aziz : ’boue ar C’hroazadeier emaint aman, karget gant an Tad santel ar Pab da zioall ouz holl læc’hio sakr ar Palestin. Epad eiz kant ’la o deuz græt o *c’hefridi ’vel m’eo dleet ; n’eo ket hep poan, avad. Da stourm o deuz bet, n’eo ket hepken enep d’an dud digristen, mes, dreist-holl, eneb d’o breudeur dianket, da laret eo ar venec’h gresian a glask dalc’h-mad laerez d’ê o *gwirio, Meur a wech zoken o deuz bet stourmet beteg ar goad : n’euz forz ! kentoc’h e varvfent evit fazian.\nO c’houent a zo braz souezuz, o vean ma zo enni, en tu-hont da lojeiz ar *gloer, skolio ’vit diski d’ar bautred lenn, skrivan ha labourat war bep sort micherio. N’euz nemet eur voullerez en Jeruzalem hag ec’h eo o hini.\nEn o c’houent eman ive iliz Sant-Salver, eun iliz gaer, neve zavet, a dalve d’iliz-parrouz d’ar gatoliked. Bean ’zo anê war-dro daou vil pemp kant. Hanvet int latined dre ma reont impli euz al latin en ofiso. Eun hano all a ro d’ê ar Vuzulmaned hag ar C’hresianed : an hano a Franked. Setu peadra, ma na vije ket treo all, da harz ankouaat aman o deuz renet tado koz ar Fransizien war ar gær-man ha hadzavet ’nei a-bez : nebeut he deuz chenchet aboue.\nE tu-hont d’iliz Sant-Salver, o deuz al Latined aman eun iliz vraz all : hini ar Patriarch (an hano-ze a roer d’arc’heskop Jeruzalem). N’eman ket pell euz eben.\nE-barz ar c’harter kristen, e mesk al Latined, e chom ive ar C’hresianed ; eur pemp mil bennag emaint.\nMuzulmiz, a zo seiz mil anê, a gaver en eur c’horn all euz kær, war-du ar zav heol. Al loden vrasan anei, en tu ar c’hreiste, n’euz enni nemet Judevien : pemp ha daou-ugent mil, pa gonter ar re a chom e-mæz euz ar mogerio, ’barz ar c’harter neve.\nEr c’harter-man e zo bet savet leiz a dier gante ha gant diavezidi : Fransizien, Saozon ha, dreist-holl, Russianed hag Alemaned. Ennan en em gav an darnvuian euz skolio hag hospitalio an Europeaned. Deut eo da vean ken braz ken an euz *autreet impalaer Konstantinopl toullan en mogerio Jeruzalem eun nor neve ’vit espern d’an dud a zo o chom ennan ar boan da glask an dro dre dor Jaffa (tu ar c’huz-heol) pe dre dor Damaz (tu an hanter-noz) evit monet en kær.\nOuz an nor-ze e tigoue d’imp arruout goude bean treuzet ar c’harter kristen, ’n eur distrei euz ar Be Santel d’Itron-Varia-Frans.\nA dal d’an Nor Neve, en tu-all d’an hent, eman hon zi-disken. Izelaat a ra an heol hag aman e koue an noz en eun taul, N’am euz, eta, nemet eun dra d’ober : mont d’am c’hambr ha klozan ar prenestr evit na deuio ket ar reo da skornan ’nei ha da hadan enni greun terzien. Arabad eo d’in ankouaat ar pez ec’h omp bet aliet d’ober gant an Au. de Piellat ha gant an Tado.\nAr re all a ra eveldon ive ha neuze ec’h eomp da goan.\nSklerijennet eo ar zal da dibri, ’vel pa vije de, gant ar golo elektrik : eun dra ha na ve kavet neb læc’h en Jeruzalem nemet aman. An Tado o deuz eun « dinamo » pe eur mekanik da gaout ar sort sklerijen-ze. Dre dan e ve kaset en-dro pa ve arru serr-noz. Na chom ket, avad, da ziskwizan war an de, rag neuze ’ve laket da drei eur valerez-vein a ro ar *grouan a ve laket d’ober pri-ra. Ar bleud-mein a dalv evit ar vasounerien træz-mor Jaffa, a goust ker ’benn e ve arru en Jeruzalem.\nEvel-se ’c’hall an Tado, gant nebeutoc’h a goust, delc’hel d’ober labourad a-dammigo war o zi ken e vo peurc’hræt.\nEvel-se, ive, pa o defe da digemer bagado tud evel hon hini, o deuz da rei d’ê eur sklerijen euz ar c’haeran.\nGoude koan, e klevomp an Tad Bailly o rei alio ha Tado yaouank o kanan sonio savet gante evidomp. Neuze ec’h eomp d’ar chapel vraz evit kaout bennoz ar Zakramant. Da gousket breman ! O gant pegement a hast ! diskwizan ’barz eur gwele mad, en eur gambr mentek brao, pebez dudi ’vidomp goude bean bet epad eiz de *peuz-digousk !\nAdtapet diwar « https://br.wikisource.org/w/index.php?title=Pevare_pennad_—_VI&oldid=104532 »\nKemmoù diwezhañ degaset d'ar bajenn-mañ d'an 21 Gou 2017, da 22:40.


██ Setu pelec'h emañ Alentejo e Portugal\nParkadoù gwinizh en Alentejo.\nAlentejo zo ur rannvro hag ur broviñs kozh eus Portugal. Klotañ a ra gant Distrig Portalegre, hini Évora ha hini Beja, ha gant lodennoù eus distrigoù Setúbal ha Santarém. En hanternoz da Alentejo emañ rannvro ar C'hreiz, er reter emañ Andalouzia hag Extremadura, er c'hreisteiz Algarve, er gornaoueg ar Mor Atlantel hag er gwalarn rannvro Lisbon. Rannvro vrasañ Portugal eo, gant 31 152 km² (un drederenn eus gorread douar-bras Portugal), met n'eo poblet nemet gant 766 339 a dud (8% eus poblañs Portugal).\nÉvora eo ar gêr-benn hag ar gêr vrasañ. Un tammig bihanoc'h e oa ar broviñs kozh eget ar rannvro a zo bremañ ha rannet e oa e div lodenn, Alto Alentejo ha Baixo Alentejo. Er broviñs kozh e oa ivez ur gêr hag a zo e Spagn abaoe 1801 : Olivenza (pe Olivença).\nAdtapet diwar « https://br.wikipedia.org/w/index.php?title=Alentejo&oldid=1787533 »\nKemmoù diwezhañ degaset d'ar bajenn-mañ d'an 19 Meu 2018, da 21:17.


Pajenn:Morvan - Buez ar Zent, 1894.djvu/178 - Wikimammenn\nPajenn:Morvan - Buez ar Zent, 1894.djvu/178\n8 a Veurs\nsant iann doue\nziouall. Dre chans eur jeneral a obtenaz gras evithan var bouez ma vije kaset kuit euz ann arme, ha setu ar pez a oue great.\nA benn eunn tachad goude, Iann a zistroaz d’ar Portugal da velet he dad hag he vamm ; mes maro oant ho daou. He vamm zoken a ioa maro pell a ioa gant ar c’hlac’har e devoa bet p’oa tec’het he mab euz ar gear. Iann en devoue kement a boan spered o klevet ann dra-ma ma falvezaz d’ezhan kuitaat he vro adarre dioc’htu. En em gemeret a rea evit brasa torfetour a ioa var ann douar abalamour m’oa bet kaoz da varo he vamm.\nMont a eure d’ann Afrik da zikour ha da zervicha ar gaptived kristen, hag ive enn esper kaout tro da skuill he c’hoad evit Jezuz-Krist. Mes heb dalee teuaz ac’hano d’ar Spagn dre ali he gonfesour, ha neuze ec’h en em lakeaz da verza imachou ha levriou a zevosion evit gounit he voued.\nEunn devez ez eaz da zelaou ann Tad Avila a ioa o prezeg e Grenad evit gouel sant Sebastian, ha setu, a greiz ar zarmoun, e tirollaz da vouela ha da hirvoudi ken a dregarne ann iliz ganthan penn-da-benn. Goudeze ec’h en em lakeaz da redet dre ruiou kear, evel eunn den diskiantet, enn eur grial a bouez-penn : « — Truez, va Doue, truez evit eur pec’her paour eveldon-me! » Ann holl a zonje oa troet he spered, hag abarz ar fin e oue dastumet ha kaset da hospital ar re foll.\nAnn Tad Avila, o veza eat di d’he velet, a anavezaz he zantelez; mes difenn a eure outhan ober mui ar sot evelse, ha Iann a zentaz raktal. Evelato e chomaz c’hoaz eur pennad enn hospital da zervicha ar re glanv, ha pa deuaz kuit, e fermaz eunn ti e kear evit repui ann dud paour ha mac’hagnet, ha kement hini n’en devoa na ti, nag oz. Mont a rea he-unan da glask ar seurt tud-se, ha pen deveze ho c’haset d’he di, e voalc’he d’ezho ho zreid, etrese ho guele, e louzaoue ho gouliou hag e c’halve ar belek d’ho c’hovez.\nGoude beza bet var ho zro epad ann deiz, Iann a iea da gesta evitho dioc’h ann noz, eur boutek ganthan var he gein hag eur pod e peb dorn. Kerzet a rea bepred\nAdtapet diwar « https://br.wikisource.org/w/index.php?title=Pajenn:Morvan_-_Buez_ar_Zent,_1894.djvu/178&oldid=137357 »


Pajenn:Morvan - Buez ar Zent, 1894.djvu/472 - Wikimammenn\nPajenn:Morvan - Buez ar Zent, 1894.djvu/472\n6 a C’houere\nsant trankuillin, merzer\nar c’houec’hved devez a viz gouere\nTrankuillin oa tad sant Mark ha sant Marsellian, a reer ho gouel d’ann trivac’h a viz even. Hen a ioa c’hoaz paian petra bennag m’oa he zaou vab kristenien leun a feiz, ha pa oue koundaonet ar re-ma d’ar maro gant ar prefet Kromaz, ec’h obtenaz ma vije gortozet eur miz abarz ho dibenna, enn esper ober d’ezho adori ann idolou epad ann amzer-ze. Mes ar c’hountrol eo a erruaz ; rak, o veza bet kelennet gant sant Sebastian, Trankuillin a anavezaz he-unan ar virionez eur ar relijion gristen, hag he c’hreg, he verc’hed-kaer hag he vugale-vihan a gemeraz skouer diouthan.\nHogen, he c’hreg, he verc’hed-kaer hag he vugale-vihan a oue badezet prest goude gant ar belek Polikarp ; mes hen ne oue ket badezet asambles gantho. Ar remm a ioa krog enn he ilizi unnek vloaz a ioa, hag ann dra-ze a rea kement a boan d’ezhan ma c’houzanve veac’h beza douget. Kaset e oue goulskoude da vadezi enn eur feson bennag. Mes d’ar mare-ze e veze roet ar vadiziant o souba ar c’horf holl enn dour, ha diez braz e oue diviska he zillad diganthan.\nNeuze ar belek Polikarp a c’houlennaz outhan ha kredi a rea euz a greiz he galoun e c’helle Jezuz-Krist he barea ha pardouni d’ezhan holl bec’hejou he vuez tremenet. Trankuillin a respountaz a vouez huel :\n« — Kredi a rann euz a greiz va c’haloun eo Jezuz-Krist Mab da Zoue, hag e c’hell rei d’inn iec’hed ar c’horf ha iec’hed ann ene. Mes, gant ma pardouno d’inn va fec’hejou, ne rann ket a fors hag e chomfenn ato klanv goude beza resevet ar vadiziant. »\nEunn hevelep respount a reaz eur blijadur vraz d’ann dud fidel a ioa var al leac’h, ha setu hi d’en em strinka\nAdtapet diwar « https://br.wikisource.org/w/index.php?title=Pajenn:Morvan_-_Buez_ar_Zent,_1894.djvu/472&oldid=137684 »


Kraou Kemper : erru eo ar Vajed !\nIliz-Veur Kemper, Majed er c'hraoù (genver 2020). Quimper\nIliz-Veur Kemper, Majed er c\_'hraoù (genver 2020). Quimper\nIliz-Veur Kemper, Majed er c\_\_\_'hraoù (genver 2020). Quimper\nPublié le 8/01/20 23:25 -- mis à jour le 10/01/20 03:59\nTri dudenn zo erruet er c’hraoù nevez zo! Anavezet mat int gant ar vugale lipous (ar re o deus gwelet ur c’hraoù, d’an nebeutañ), rak amzer «gwastell pe galetezenn ar roueed» eo, menam,menam ! Hervez un hengoun deuet betek hirio, evit plijadur an holl ! An hengoun poblek en deus roet dezho añoioù, just a-walc’h : Melchior, Balthasar, Gaspar, ken sec’hedek e oa ar bobl (e grenn-amzer ?) da c’houzout muioc’h diwar o fenn. Evit gwir, ne ouiomp netra : na pet a vajed a oa nag o añv, anat deoc’h. Didalvoudus eo evit an istor.\nHa gouzout a ouzoc’h deus pelec’h e teu an istor-se ? Diwar ul levrig anvet Aviel Sant Mazhev, komposet ha skrivet (e gresianeg ? evit ar re a zo an hebraeg o yezh hag o sevenadur, war a lavarer) daou vil vloaz zo, hag e c’heller lenn en-e-barzh evit gouzout hirroc’h…\nEvit gwir, « roueed » n’int ket, « majed » (Mz 2,1) ne lavaran ket. Forzh peseurt troidigezh (e galleg koulz ha e brezhoneg) e daolomp ur sell oute.\n«Majed» ? «majed» ? Tud desket braz, lakomp. Tud binvidik a-walc’h evit don’t deus a-bell. Pennoù braz dieub, gouestl da zivizout mont en hent o-unan-penn betek ur vro estren, dianavezet gante.\nHeñchoù henamzerel e bro ar Sav-Heol\nLod a zoñjo dezhe: mojennoù! Ne oa ket posubl, er mare kozhig-kozh mañ ! Ha koulskoude…Kaoud a ran soñj eus ur veaj er gouelec’h, e bro Jordania. Eno, edo ur seurt taolenn dibar, braz a-walc’h, damguzhet, e-touez ur strollad a reier…Dav eo anaoud al lec’h resis evit he dizoleiñ. Plad eo ha tresadennoù zo warni. Petra eo ? Ur gartenn eus ar c’hornig vro! Ya, diskouezet eo titouroù prisius warni: ar menezioù pouezusañ tro-war-dro, an hentoù mat da heul gant ar c’hameled…Rak ar c’hameled ne c’hellont ket mont forzh pelec’h. Koshoc’h a-galz evit amzer an Aviel eo, hervez kont. Eskemmoù kenwerzh a veze abaoe pell e broioù ar gouelec’h! Neuze, n’eo ket diaes kompren eo deuet ar Majed dre henchoù kenwerzh, kredapl braz.\nHag ar steredenn?\nO unan-penn e oent a lavaren uhelloc’h? Hag ar steredenn? «Rak, gwelet hon-eus e steredenn e bro ar Sav-Heol» (Mz 2 ,2).\nNe vank ket a dud, tud a-vremañ, hag o deus klasket gouzout peseurt darvoud dispar a vije bet c’hoarvezet en oabl e mare ar vajed! En aner! Rak n’eo ket un afer a steredoniezh. Un tamm skiant prennet speredel eo, steredel n’eo ket. A-hend all e vije bet gwelet gant an holl, e pep lec’h, ar pezh ne oa ket.\nHa petra soñjal deus ur steredenn hag a chomfe a-sav a-us d’ul lec’h resis-kenañ! «Sous le soleil exactement» a gan ar barzh, brav (e galleg) , pe «dindan ar steredennig rik» neuze? N’eo ket e doare hon Doue mont a-enep an natur roet lañs dezhi gantañ, e deroù ar bed (pegoulz ha penaos eo bet c’hoarvezet deroù ar bed zo ur sujed all). Sklaer eo ne c’hellfe ket ur steredennig voutin bezañ gwelet gant ar Majed nemetken. Ha c’hoaz, diwellus eo e palez Herodez, ur muntrer, leun a wad e zaouarn, ur gwasker.\nErruet int betek Betleem a benn ar fin. Poent eo digeriñ o c’houfrouigou pe o zenzorioù.\nE-barzh ar c’houfrouidigoù: aour, ezañs ha mir...\nTri danvez prisius zo: «aour, ezañs ha mir» (Mz 2,11). Kalzig pe nebeudig? Ne vez ket lâret en destenn e galleg. «Koufrouidigoù» a lâr an destenn vrezhonek hag a zo, kredapl braz, tostoc'h ouzh ar wirionez. Ur hir a veaj, skuizhus, arvarus un tamm. Ar profoù, ne rankfent ket bezañ pounner na braz kennebeut. Munut? Evel favenn ar galetezenn?\nPetra eo pal ar profoù-se? Ar mir a vo implijet war ar c’halvar, a-enep poan ar gouli. An esañs a zo implijet evit enoriñ an dudenn santel. Mes an aour? Un danvez hep e bar, brav e liv, ral ha kuzhet e doñded an douar pe e stêrioù, diaes da gavout. Un danvez hag a dreuskas an amzer hep na vo distrujet. Danvez ar roueed...ar re a ren (ar Velgiz pe ar Vreizhiz-veur eo a c’hellfe lâvarout deomp petra a dalv ar gêr-se: ren). Kinniget eo an aour-se da «Roue ar Juzevien» (Mz 2,2). Ya, mes petra eo deuet da vezañ ar pezhig aour-se, pe ar boultrenn aour-se, da heul? Grik ebet!\nDiwar-benn an aour hag an dieubidigezh: un istor a-vremañ\nSoñj m’eus eus un tamm kaozeadenn, ouzh un daolenn goude koaniañ, e-kerz ur sizhunvezh Tro-Breiz, dek vloaz zo. Ur vaouez a vro-Kambodj en doa kontet din an avanturioù gouzañvet ganti evit tec’hout diouzh ar jahinerien, ha d’an alouberien en he bro (mare ar «c’hKhmered ruz»). Ganti e vabig. Hag un nebeud-nebeud a aour, kuzhet en he pezhioù-dilhad. Lakaet e oa bet hi da gentañ e-barzh ur c’hamp vroadel, heñvel ouzh un toull-bac'h, da lâret eo dañjer braz tro-dro dezhi. Ac’hano e oa hi deuet a-benn mont e-barzh ur c’hamp etrevroadel (rennet kevredigezhioù mod ONG pe frammoù an UN, m’eus ket soñj ken). Eno e oa savetet da vat ha mont kuit eus he bro evit mont da Europa. Dibosupl-krenn e seblante an hent-se nemet e c’hoarvezfe ur burzhud-mañ-burzhud bewech e vefe ret. Hag ivez nemet e vefe roet un nebeudig aourig, a lec’h da lec’h evit magañ ha mirout he bugelig ha me oar c’hoazh... Marteze ez eo an avañtur vrasañ bet kontet din, war-eeun, em buhez. Gwashoc’h evit filmoù ha levrioù zo...\nDistroomp da Vetleem. E-pad pell en em c’houlennen: petra a dalveze an aour degaset gant ar Vajed, ha petra diwarnañ a-benn neuze? Ma voe miret diouzh ar maro ur vaouez hag he mabig bihan, splujet e-kreiz ur brezel-dispac’h, perak ne vije ket bet implijet war ar memes mod, daou vil vloaz a-raok, evit Josef, Mari hag ar Mabig Jezuz, evit tec’hout diouzh o bro hag o sikour bevañ en ur vro estren – Ejipt – e-pad ur prantad d’an nebeutañ? Petra a soñjfe deoc’h?\nAr Maj du e groc’hen\nDistroomp da Gemper. Ar wech-kentañ eo e welan ar c’hraoù en iliz-veur. Ha pebezh souezhadenn, peseurt dudenn zo e-kreizig ar c’hraou, rik, etre Josef ha Mari, a-dreñv d’ar Mabig Jezuz? Ar Maj du e groc’hen! Mat, hervez an hengoun poblek unan eus an tri Maj a zo du, sañset. Mes e-kreizig ar c’hraou, e-tal-din, amañ ha bremañ! Soñjal a ra din en un den all, du e groc’hen, toullbac’het en tu all da Meurvor Atlantel. Dister-kenañ eo deuet da vezañ e yec’hed, ha braz eo e foanioù er mare-mañ. Nedeleg evitan, er bloaz-mañ? En ospital-toullbac’h, e-unan-penn, staget ouzh e wele. Distroet eo en e gellig, evit poent. Ma weloc’h ac’hanon lakaat ur penn-gouloù bihan e kornig-pedenn un iliz, na c’houlennit ket diganin evit piv eo. Mar plij. Evit ur mignon a-bell o strivañ evit e vuhez eo.\nnotenn: kaset eo bet dezhañ luc'hskeudenn gentañ ar pennad-mañ.\ntestennoù e brezhoneg\n. Majed lec'hienn eskopti Kemper ha Leon (digant Aviel Sant Mazhev)\npennad kentañ (Nedeleg, miz Kerzu 2019)\n. (voir notre article). Nedeleg e Kemper: pe trouz war an douar\nMAJ 9/01/2020 (skrid)\nNedeleg e Kemper: Pe trouz war an douar ? par J-L Le Floc\_'h le 25/12/2019


An Henbont àr hent adsevel ar brezhoneg\nAccueil / À la Une / An Henbont àr hent adsevel ar brezhoneg\nFañch Bihan-Gallic 15 mars 2017\nHiniu e krog an Henbont e-barzh “Du breton dans vos commerces”, un afer a bado ur miz, da geñver miz ar brezhoneg hag ar gallaoueg. Ober a reas Ti-Kêr an Henbont an dra-sen àrlene dija. Eeun a-walc’h eo ar jeu : goulennet e vez digant an dud implijout yezh ar vro p’emaont e stalioù ar barrez, ha mard eo get frazennoù aes memes. Ewit ar re na ouiont brezhoneg erbet ez eus bet moulet geriaouegoù a zo bet lakaet e pep stal. Oc’hpenn e vo kinniget podkastoù er linenn da sikour get an distagadur. Evel mard eo lâret àr lec’hienn-genrouedad an Ti-Kêr, bez eo ar pal “brochiñ ar re vihan hag ar re vras d’implijout un nebeud gerioù brezhonek p’emaont éh ober o c’hefridi”.\nBez ez eus ur c’hoari e-kreiz ar jeu iwez : ur ger kevrinus a vez get pep stal é kemer perzh, ha ret eo d’an dud dastum pep ger hag o lakaat àr ur fichenn da gas d’an Ti-Kêr. Dibabet e vo pemp anezho e miz Ebrel ha gounezet prizioù.\nÀr-a-seblant o doe komprenet tud an Henbont penaos adlakaat buhez er brezhoneg. Hervez Joshua Fishman, ur sokioyezhonour amerikan brudet a zo bet o labourat a-zivout yezhoù minorel e-pad dek-vleadoù, an dra a-bouesañ da saveteiñ hor yezhoù eo adsevel hor c’hevredigezhioù en ur implijout hor yezhoù. Get ar c’hoariig-sen e kinnig an Henbont d’hec’h annezidi monet e darempred get marc’hadourion al lec’h, ar pezh a lako an ekonomiezh hag ar vuhez lec’hel da vout bev-buhezek. Oc’hpenn e vez kinniget d’an dud hen ober en ur gomz brezhoneg, ar pezh a lako hor yezh da vout e-kreiz hor buhez kevredigezhel en-dro. Lâret a ra an Iwerzhoniz ec’h eo un deraou mat hanter ar labour (tús maith, leath na h-oibre), ha setu an Henbont é reiñ un deraou dispar dimp, get spi ma vint heuliet get parrezioù arall.\nPartager la publication "An Henbont àr hent adsevel ar brezhoneg"\nFañch Bihan-Gallic est doctorant en études celtiques à Édimbourg, Écosse.


Pajenn:Marigo - Buez ar Saent.djvu/409 - Wikimammenn\nPajenn:Marigo - Buez ar Saent.djvu/409\n16 viz Even.\nSant Cyr ha Santes Julit.\nar bersecution. Ar gouarner Alexandr a zeuas d’y evit executi ordrenançou an Ampalaer. Ar Santes o compren ervad e tostee an amser dezi da ober da Zoue ar sacrifiç eus he buez, a redoublas he attantion da instrui he mab ha da inspira dezàn santimanchou cristen, ha goulen a reas ar c’hraç digant Doue na bermetse quet e chomze he mab er bed en he goude : he feden a oue chezlaouet. Ar gouarner informet ez oa Julit cristenes a reas e arreti. En em bresanti a eureu dirazàn gant he mab etre he divrec’h. Ar gouarner-oc’h he c’haout ferm er feiz, a ordrenas tenna he mab diganti hac ober dezi souffr var an heur un tourmant cruel. Neuse e coumancas ar c’houadur da grial ha da ober e oll effort evit en em denna dious ar re en dalc’he, evit mont da gaout e vam pehini a oa en ur stad truezus. Ar barner o velet ar c’hrouadur, pehini a oa gentil hac en devoa ur speret dreist e oad, a reas e zigaç dezâ evit e cherissa hac æssât e lacât da devel ; mæs neuse e crye c’hoas creoc’h, ha ne lavare quen nemet ar goms-mâ : Cristen oùn, Cristen oùn. Ar gouarner, dre’n abec da-ze, a guemeras un drouc quer bras ounta ma en taulas a-hed var pazennou e dribunal en ur lavaret : Pa zout Cristen, e varvi gant da vam. Ar c’hrouadur en ur coueza ; a oue blesset mortel en benn hac a varvas var ar plaç. An oll o devoe horrol eus un action quer barbar, mæs ar santes a zisquezas he joa, hac a rentas graç da Zoue, dre m’en devoa curunet he mab arauzi.\nSantes Julit e devoa ur guir garantez hac ur garantez parfet evit he mab, oc’h e garet evit an Eê. Lahourat a rit cals, tadou ha mamou, ha cals a fatig a guemerit evit ober fortuniou caer d’ho bugale, mæs ar c’haëra fortun, ar c’haëra heritaich a oufac’h proculi dezo, er rouantelez an Eê. Ho pugale a so\nAdtapet diwar « https://br.wikisource.org/w/index.php?title=Pajenn:Marigo_-_Buez_ar_Saent.djvu/409&oldid=134531 »


Jerzenezeg - Wikipedia\nKomzet e : Jerzenez, Serk\nKomzet gant : 2.600 a dud (anavezet gant 10.000 a dud)\nKornôg-Italek ar C'hornôg\nAr jerzenezeg (Jèrriais) a zo ur yezh oïl a-orin normanek a vez komzet e Jerzenez. Kar eo d'ar gwernenezeg. Komzet e vez ur rannyezh jerzenezek e Serk (serkeg), bet kaset di eus Jernenez er XVIvet kantved. N'eo ket kevatal ar jerzenezeg, yezh hengounel an enez, d'ar galleg a vez implijet eno evit aferioù a denn d'ar velestradurezh.\nE 2001 e veze komzet ar yezh gant 3% eus an dud a vev en enez ha betek 15% a zo gouest d'he c'hompren. Mont war gresk a ra an niver a vugale barrek war ar yezh abaoe ma vez kelennet muioc'h-mui er skolioù.\nKlasket e vez gwareziñ ar yezh hag he c'has war-raok ivez dre hec'h implijout muic'h-mui er vuhez foran, da skouer war pannelloù-hent hag all.\n1 Gerioù brezhoneg e jerzenezeg ?\nGerioù brezhoneg e jerzenezeg ?[kemmañ | kemmañ ar vammenn]\nJerzenez a oa ul lodenn eus Breizh betek aloubadeg an Normaned. Hervez lod e vefe un dornadig gerioù a orin brezhonek e jerzenezeg :\npihangne, ur c'hrank, a zeuje eus ar brezhoneg bihan ;\nquédaine a zeuje eus gadenn (< gad, liester gedon) ;\n↑ Anyone here speak Jersey? - The Independant, 11 April 2002\nevit ar gerioù brezhoneg e jerzenezeg\nLa Société Jersiaise - La Section de la langue Jèrriaise\nBBC Radio Jersey - Jèrriais\nAdtapet diwar « https://br.wikipedia.org/w/index.php?title=Jerzenezeg&oldid=1976273 »


Ganedigezh Gwener, (darn) gant Sandro Botticelli, 1485, Uffizzi\nDarn eus Ganedigezh Gwener\nAfrodite (Ἀφροδίτη / Aphrodítê) eo anv doueez ar c'hellid, ar garantez, ar plijadurezhioù, hag ar gened, en Henc'hres.\nKlotañ a rae gant an doueez fenikian Astarte.\nVenus a veze graet anezhi gant ar Romaned ; Gwener eo anv anv brezhonek. Ken brudet eo deuet an anv Venus da vezañ ma vez lakaet zoken war delwennoù hellazat, evel Venus Melos, a zo Afrodite Melos e gwirionez.\nDiv zremm he deus Afrodite rak bez' ez eo war un dro doueez plijadurioù ar c'horf ha doueez ar gened c'hlan.\nEn Henroma, Aprilis (Ebrel), pevarvet miz an deiziadur gregorian, a veze gouestlet da Venus.\n2.1 E-touez an doueed\n2.2 E-touez an dud\n5 Brezel Troia\n6 Lesanvioù Afrodite\n9 Gwelout ivez\nDiv vojenn disheñvel zo diwar-benn ganedigezh Afrodite.\nEn Ilias Homeros (V, 370) ez eo merc'h da Zeus ha da Zione, unan eus merc'hed Okeanos, mestrez Zeus.\nE Theogonia Hesiodos (v. 190), ha hervez ar vojenn vrudetañ, e voe ganet eus ar mor speriet gant kalc'h Ouranos, bet troc'het gant Kronos.\nKaset e voe gant an Avelioù betek Kythera hag alese da Giprenez.\nE-touez an doueed[kemmañ | kemmañ ar vammenn]\nDimezet e oa da Hefaistos, met doueed all a voe karet ganti.\nAres, a oa tad he merc'h Harmonia, ha Deimos ha Fobos. Pa glevas Hefaistos digant Helios (an heol, a wel pep tra eus lein an oabl) e kouske e wreg gant Ares, e lakas war gwele an daou garedig ur roued hud da dapout anezho. Pa voent tapet e c'halvas Zeus hag an doueed all da zont da welout an daou labous tapet en e roued war o gwele.\nDiwar-se e voe milliget Helios gant Afrodite, hag e holl ziskennidi d'e heul, da lavarout eo Pasifae hag he merc'hed Ariadna ha Fedra ; gwashaet e voe ar mallozh-se gant hini Poseidon a voe taolet war Minos, pried Pasifae ha tad da Ariadna ha Faedra.\nHermes, a oa tad Hermafrodit.\nDionysos, a zo tad Priapos (a zo bet kontet da vezañ ivez mab da Zeus pe da Adonis), ha da Hymenea, doue ar c'han-eured (kontet da vezañ ivez mab da unan eus Nav Merc'h an Awen, pe Muzezed).\nPoseidon, tad da Rodos ha da Herofile.\nE-touez an dud[kemmañ | kemmañ ar vammenn]\nHarozed ivez a voe karet gant Afrodite.\nFaethon, mab da Eos ha da Gephalos, a zo lakaet ganti da ziwaller divarvel he neved, hag unan eus an daou zoue a ziwall red ar blanedenn Venus.\nBoutes an Argonaot, tad he mab Eryks, roue kriz a voe lazhet gant Herakles.\nAnc'hises, eus Troia, tad he mab Aineias, a ziwallas hag a skoazellas da gas Penatoù Troia betek Italia, kent dezhi kaout aotre da reiñ dezhañ an divarvelezh a-berzh Zeus (Ovidius, Metamorfozoù, XIV).\nAdonis, ar bugel kaer ganet eus ar wezenn-vir, a voe troet e vamm Myrrha enni. Persefone a fellas dezhi kaout ar bugel, ma rankas Zeus rannañ amzer Adonis. Un drederenn eus ar bloavezh evit pep hini, dezhañ da zibab petra ober er peurrest, hag a dremene gant Afrodite atav, ken na voe gloazet gant ur pemoc'h gouez. Priapos evit doare a oa ganet diwar an darempred-se, hag eveltañ an nimfenn Beroe, unan eus mestrezed diniver Dionysos (Nonnos Panopolis, Dionysiaca, kanennoù a bep seurt).\nEros[kemmañ | kemmañ ar vammenn]\nEros hag e c'hevell Anteros a vez kontet da vezañ bugale dezhi, nemet hervez Hesiodos e oa Eros unan eus an doueed na oant ket bet ganet, penegwir e oa deuet eus ar C'haos.\nDialerez[kemmañ | kemmañ ar vammenn]\nSpouronus eo dial Afrodite. Evit mirout droug ouzh unan bennak n'eo het trec'h Hera dezhi : eben a vag gwarizi ouzh ar merc'hed arall, hi a sko gant ar re na zoujont ket outi, n'he servijont ket evel a zo dleet, pe a nac'h he servijout. Etre he daouarn n'eo ar merc'hed nemet binvioù da reiñ d'ar baotred.\nDre warizi eo he deus kondaonet Eos (Gouloù an Deiz) da vezañ erotoman.\nEvit kastizañ Hippolytos, mab Theseüs, ha ne zouj nemet ouzh Artemis, e laka karantez diroll da sevel e kreizon Fedra.\nWar c'houlenn Poseidon e laka c'hoant da sevel e Pasifae.\nRediañ a ra merc'hed roue Kiprenez da vont da c'histi peogwir e nac'hont hec'h enoriñ a-zoare.\nDre ar memes abeg end-eeun e taol ur c'hwezh fall-brein war merc'hed Lemnos, ken e spont ar baotred.\nKlask a ra lakaat Psyche da vont e karantez gant un den fallakr war-bouez ur saezh tennet gant Eros, nemet hennezh ne sent ket outi hag ober a ra e soñj dimeziñ gant Psyché.\nDarn a vez diwallet ganti, ha ne garfent ket bezañ ! Elena an hini a glemme abalamour ma veze gwarezet ganti : « Na dichañsus on-me, emezi dezhi, setu adarre ouzh ma c'hostez, leun a soñjoù treitour ! »\nGwelout ar pennad Barnadenn Paris.\nBarnadenn Paris eo ar vojenn vrudetañ diwar-benn Afrodite, a ziskleir an abeg a voe da vrezel Troia.\nEris, a oa an doueez nemeti ha ne oa ket bet pedet da eured ar roue Peleüs hag an nimfenn Thetis, a daolas un aval-aour war daol ar banvez a oa skrivet warnañ « D'an hini gaerañ ».\nNac'h dibab a reas Zeus etre Hera, Athena hag Afrodite, an teir a zleje, gouez dezhañ, kaout an aval. Ha neuze an doueezed da c'houlenn digant Paris, mab Priam, priñs Troia, barn an tabut. Ha pep hini d'he zro da glask gennañ anezhañ. Ha Hera da brometiñ galloud kement hag ur roue, hag Athena klod er brezel, hag Afrodite kaerañ maouez a zo er bed. Ha Paris da zibab Afrodite ha goulenn Elena Troia evel priz, goude ma oa pried ar roue hellazat Menelaos. Skrapidigezh Elena gant Paris an hini a voe kaoz da vrezel Troia. E-kerzh ar brezel-se eo e voe gloazet an doueez gant Diomedes\nLesanvioù Afrodite[kemmañ | kemmañ ar vammenn]\nAfrodite hag Adonis\nPaolo Veronese, ~1580\nAcidalia, "eus feunteun Acidalia"\nAfrodita en kepois (Ἀφροδίτη ἐν Κήποις), "al liorzhoù"\nAmbologera, "an hini a bella ar gozhni"\nAnadiómena (Ἀναδυομένη), "a zeu e-maez ar mor"\nAndrofono (Ἀνδροφόνος), "lazherez gwazed"\nAnosia (Ἀνόσια), "laik"\nBasilis (Βασιλίς), "rouanez"\nDespina (Δέσποινα), "an itron"\nEnoplios (Ἐνόπλιος), "armet"\nEpitimbidia, "war ar bezioù" \nEscotia (Σκοτία), "teñval"\nGenetilis, "eus ar vammelezh"\nHetaira (Ἑταίρα), "ar serc'h"\nKalliglutos (Καλλίγλουτος), "kaer he divglun"\nKallipygos (Καλλίπυγος), "kaer he divglun"\nKipria, Kipris (Κύπρις), "a Giprenez"\nKythereia (Κυθήρεια), "a Gythera"\nMelaina (Μέλαινα), "du" \nMelainis (Μελαινίς), "du yaouank" \nMorfo (Μορφώ), "liesseurt he neuz"\nOurania, "rouanez an Neñvoù"\nPandemos (Πάνδημος), "boutin d'an holl" \nPersefesa (Περσεφάεσσα), "rouanez an isved"\nPorné (Πόρνη), "ar c'hast" \nPraxis (Πράξις), "eus an ober [revel]"\nTimboricos (Τυμβωρύχος), "eus ar bezioù"\nUrania (Οὐράνια), "eus an Oabl"\nLivet stank eo bet Afrodite, dindan hec'h anv latin dreist-holl. Kavet e vo livadurioù anezhi er pennadoù\nDelwenn da Afrodite\nAfrodite diskoachet en he noazh\nMirdi Broadel Hendraouriezh Aten\nGwener Afrodite, gant Carlo Brogi (1850-1925)\nSkeudennoù eus delwennoù brudetañ Afrodite\n↑ Damheñvel ouzh Melaina ha Melainis.\n↑ Damheñvel ouzh Epitimbidia ha Melainis.\n↑ Damheñvel ouzh Epitimbidia ha Melaina.\n↑ Eleze doueez ar bobl.\n↑ Doueez ar gasterezh.\nAdtapet diwar « https://br.wikipedia.org/w/index.php?title=Afrodite&oldid=1991181 »\nKemmoù diwezhañ degaset d'ar bajenn-mañ d'an 5 Mae 2022, da 17:48.


Kaozeal:Sofouriezh - Wikipedia\nSofour a ve koulz brezhoneg ha sofisted. Lakaomp. Biskoazh ne'm eus lennet sofour neblec'h. E pelec'h e lenner se mar plij? Gant Fañch Kerrain avat e lenner Sofisted e "Kelennadurezh Platon hag ar Sofisted", Al Liamm Nnn 308 p. 302 -317 (displeg a ra choaz ar ger-se gantañ, p. 315). Gwell e vefe ober gant ar ger testeniekaet. --Kadwalan 30 Gen 2008 da 17:25 (UTC)\n1 Ma fell dit berzañ sofour, setu gerioù all a c'halli berzañ\n3 Kinnigoù all\n4 Sofouriezh ha sof(ia)egezh\nMa fell dit berzañ sofour, setu gerioù all a c'halli berzañ[kemmañ ar vammenn]\nMa ne fell dit degemer er wikipedia nemet ar gerioù az po lennet tu bennak e vo ret dit diskar un toullad pennadoù ar rummad Rummad: Revelezh hag ar pennadoù Amrevelezh Androfiliezh Arallrevelezh Arallrevouriezh Arallrevreoladouriezh. Poellek evel ma'z out e stagi ganti diouzhtu, kouda?\nUr ger testeniekaet ur wech ne c'hall ket bezañ lakaet da reolenn.\nSofour a oa testeniekaet er wikipedia-mañ e 2005 e skrid Rogel.\nKlotañ a ra gant an doare da sevel gerioù e brezhoneg, hag implijet eo er pennadoù emaon o paouez menegiñ.\nAn dibenn "ist" n'eo ket degemeret e brezhoneg. Arallrevour n'eo ket arallrevist.\nAr gerioù a skrivez emzav ha personnel n'int ket testeniekaet e peurunvan. Ha koulskoude e hadez anezho un tamm e pep lec'h amañ. Ar reolennoù n'int ket graet evit an holl?\nBianchi-Bihan 31 Gen 2008 da 08:36 (UTC)\nKontant e vefen da zegemer ar ger sofour(iezh) met plijet e vefen ivez gouzout eus pelec'h e teu. Ne'm eus tra a-enep krouiñ gerioù pa n'eus ket tamm c'hoazh. Krouiñ gerioù hon-unan pa vez implijet re all c'hoazh zo un dra all. da'm soñj n'eo ket d'ar wikipedia d'ober an dra-se. Evel ma skrive Llydawr e vefe poent degemer ar brezhoneg evel m'emañ hep klask gwellaat an traoù a zo dija bep tro hervez hor soñj (pezh ne dalvez ket chom hep e glokaat!).\nPa welan ez eo digemeret ar ger war ur gelaouenn lennegel evel Al Liamm ha choazet gant ur arbennigour war ar brederouriezh evel Fañch Kerrain ne'n devez ket aon rak ober gant gerioù goveliet a-nevez kennebeut, pa welan e tispleg e-unan choaz ar ger-se, e kav din n'eus ket da sellout a-dost outañ. Ne glaskin ket ober roll ar gerioù amprestet digant ar galleg. Re a zo.\nTrugarez evit da evezhiadennoù a-fed reizhskrivadur. Arabat termal ma kavez re all. Difazi anezhe hardizh ha plijet e vin atav pa roi din da c'hoût. --Kadwalan 31 Gen 2008 da 10:13 (UTC)\nAn dibennoù brezhonek (-our, -ouriezh, ha re all) zo graet evit bezañ implijet. E-barzh sofouriezh kement evel e-barzh Arallrevouriezh. Ha ma ne vije ket an dibab gwellañ, e c'halljemp kaozeal, met gant arguzennoù, ha n'eo ket UN implij (abegus marteze), savet war an dibenn ist ha n'eo ket degemeret e brezhoneg peurunvan.\nDifaziañ a ran pezh a garan. Ha klask a ran chom hep lakaat ma dibaboù personel e-lec'h dibaboù ar re all pa ne vez fazi ebet. Bianchi-Bihan 31 Gen 2008 da 10:39 (UTC)\nN'on ket chalet gant "sofist", met ar ger "sofism" na gendrec'h ket ac'hanon. Techet e vefen eta ober gant "sofour" ha "sofouriezh", evit abegoù yezh ha n'eo ket prederouriezh. Benoni (Kaozeadenn) 31 Gen 2008 da 13:56 (UTC)\nEvel merour ne vo ket serret da gont dit ma'z ez da adlakaat sofour en holl bennadoù c'hwennet gant Kadwallan dec'h. Bianchi-Bihan 31 Gen 2008 da 14:11 (UTC)\nPe sofistouriezh. --Kadwalan 1 C'hwe 2008 da 10:51 (UTC)\nA-du gant Benoni ha B-B. N'on ket gwall kendrec'het gant an dibenn gallek "-ist/-ism" (pe "-izm"??) e brezhoneg (na gant "-ji" e lec'h -iezh, d.s. "jeoloji" h.a.). Ne welan abeg ebet evit chom hep ober gant an dibenn reizh "-our(iezh)" daoust d'ar pezh a c'helelr kavout e levrioù embannet gant TES, Emgleo Breiz, Skol Vreizh pe me 'oar me. --Neal (Kaozeal) 1 C'hwe 2008 da 12:15 (UTC)\nMard eo ret dilostañ ar babu e vo ret din resisaat n'eus ken Benoni a gement en deus komzet eus "Sofism" amañ ! --Kadwalan 1 C'hwe 2008 da 12:48 (UTC)\nYa da, met n'eo ket ret bezañ diloster-babu evit gouzout eo stag sofist ha sofism, ha war-bouez o lost, pan eo lostgerioù eo ist hag ism. Bianchi-Bihan 1 C'hwe 2008 da 13:17 (UTC)\nBon, mat an traoù neuze? Un ali sklaer a zo a berzh ar gumuniezh evit degemer ar c'houblad sofour/sofouriezh ha n'eo ket sofist/sofism? Benoni (Kaozeadenn) 1 C'hwe 2008 da 22:24 (UTC)\nSoñj sklaer ar gumuniezh (4 den siwazh!) ha ma hini ivez eo chom hep ober gant sofism. Ma soñj 'vefe ober gant ar gerioù sofist ('giz ma kaver e brezhoneg, lenn uheloc'h) ha gant sofistouriezh pa n'eus roud ebet eus un dra all el levrioù. Sofour n'o ket testeniekaet ha ne zouj ket ouzh ar wrizienn sofos a gaver er yezhoù all : ca:Sofisma, cs:Sofisté, da:Sofisme, de:Sophistik, en:Sophism, eo:Sofismo, es:Sofisma, fi:Sofismi, gl:Sofistas, he:סופיזם , hu:Szofizmus, it:Sofistica, ja:ソフィスト, ko:소피스트, la:Sophistae, lt:Sofizmas, lv:Sofisms, [mk:Софизам, nl:Sofistiek, pl:Sofiści, pt:Sofisma, sk:Sofisti, sv:Sofister. "Sofis-" zo ur wrizienn etrebroadel, er yezhoù indez-european d'an nebeutañ abalamour ma teu eus ar gresianeg dre al latin.\nTu a vefe ivez d'ober gant sofist(ed) (testeniekaet) da bennger e-lec'h sofouriezh pe sofistouriezh da c'hortoz re all da skrivañ diwar ar c'hraf-se ha dimp neuze da heuliañ ar c'hiz.--Kadwalan 2 C'hwe 2008 da 09:48 (UTC)\nKrog ur gaoz, ha se n'eo ket fall. Ne gomprenan ket perak ne fell ket da dud zo kregiñ dre ar penn mat.\nGallout a rafes bezañ tremenet hep da vrezel embann, hep serriñ ur gont evit gallout kemm. Gortoz a c'halles klozadur ar gaoz.\nN'eo ket ur wennili a ra an hañv, nag ur pennad a ra un dibab da viken, rak a-hend-all e rafes gant boutinouriezh, diwar skouer Vallée. Bianchi-Bihan 2 C'hwe 2008 da 11:07 (UTC)\nKlask a rez pentañ lern diwar-goust ma brud merour : o lakaat da grediñ em eus serret da gont da zegas kemmoù a felle din, o lakaat da grediñ em eus renet-me ur brezel embann. Dre ma n'eo ket ar wezh kentañ (ar sizhun dremen dija) ha ma oa bet stanket ouzh da gont abalamour da gaozioù heñvel dija, e stankan adarre ouzh da gont. 3 devezh an taol-mañ --Kadwalan 5 C'hwe 2008 da 08:59 (UTC)\nPep hini a c'hallo ober e soñj o welout istor ar pennad.\nHervez reolennoù wikipedia (wikipedia: politikerezh stankañ) eo difennet groñs da ur merour stakañ kont unan bennak pa vez dizemglev diwar-benn ur pennad. Pep hini a c'hallo ober e soñj ur wech ouzhpenn. Bianchi-Bihan 9 C'hwe 2008 da 10:10 (UTC)\nHag eveljust e vo reizhet e kannadig ar verourien istor ar brezelig-se, dezrevellet en e hed, hag en un doare neptuoc'h. Bianchi-Bihan 2 C'hwe 2008 da 04:19 (UTC)\nKinnigoù all[kemmañ ar vammenn]\nRet eo lavarout n'eu ket kement-se a urzh en an anvioù-se, pa seller ouzh geriadur RH:\nevit an dud, en un tu e kaver\n-ek: ekumenek, sadek (met marteze n'eo ket ur gelennadurezh!)\n-our: faskour, jansenour, marksour, naziour, stalinour, stoikour, trotskiour (a zo gwell eget trotskour a glever peurvuiañ, trotsk/our, diwar batrom ar ger gallek trotsk/iste)\nsi ar gerioù-se eo, evel a ouzer, gwelout un implij kontrol d'ar yezhadur gant traoù evel "stollad komunour";\nboudaad, dizouead, epikurad, hindouad (n'emañ ket, met hindouat zo), islamad, luterad, muzulmad, pitagorad, reizhkelennad, Sadukead ("S"!), sintoad, sionad, sokratad,\nperzh mat ar gerioù-se eo gallout bezañ war un dro anv-gwan (-at) hervez boaz ar yezh\nevit ar gelennadurezh\n-egezh: boudaegezh, dizoueegezh, ekumenegezh, epikuregezh, faskegezh, hindouegezh, islamegezh, jansenegezh, jezuistegezh, komunegezh, luteregezh, naziegezh, pitagoregezh, sadukeegezh, sintoegezh, sionegezh, spinozegezh, spiritegezh, stalinegezh, stoikegezh, trotskiegezh (d'am soñj e vez laret trotskouriezh peurvuiañ, ha dre fazi a gavan), an dibenn-ger a gaver ar muiañ eta\nne gomprenan ket penaos e c'hall klotañ gant an dibenn -ad, e-lec'h an dibenn -eg, evel e-barzh speredeg, speredegezh, kouda;\n-anegezh : muzulmanegezh (a yafe gant muzulman, ha n'emañ ket, pa vije gwelloc'h muzulmegezh d'am soñj).\n-iezh : kristeniezh, protestantiezh, simoniezh, sodomiezh,\n-ouriezh: marksouriezh ha faskouriezh (kempoell gant marksour ha faskour),\nsi ar gerioù-se am eus meneget uheloc'h\nliv ebet eus komunouriezh, leninouriezh, stalinouriezh, na maoouriezh, implijet kenañ e meteier zo\nDalc'homp gant ar studi, ma'z eo permetet en un holloueziadur.\nBianchi-Bihan 9 C'hwe 2008 da 10:10 (UTC)\nA-du ganit penn-da-benn. Hag a-du e vefes gant gallout adwelet an amreizhderioù a zo da gavout e geriadur R.H.? Diouzh ma zu ne gomprenan ket perak e rankfer kenderc'hel da implijout stummoù savet fall (mar bezont) war digarez eo ar re se a vez implijet gant Diwan ha/pe TES (abalamour ma vezont kavet evel-hen e geriadur R.H. ha bet ijinet gantañ alies a-walc'h moarvat, d.l.e n'eus ket stummoù hengounel anezhe e gwirionez) kentoc'h evit klask o reizhañ ha gwellaat mammennoù treminadurel ar yezh.\nUr skouer: direizh eo ar stumm "muzulmad" (liester "muzulmiz") d'am soñj rak merk un orin lec'hel eo al listger "-ad" (d.s. "Breizh" > "Breizhad") ha n'eo ket ul elc'h "Muzulm(-an)"... gwell ober neuze gant "muzulman" pe ur stumm all d'am soñj ha gant "islam" pe "islam+lostger" ne vern (diwar an hevelep gwrizienn deirc'hensonennel arabek S-L-M) evit ar relijion. Ur skouer all tennet diwar ar spagnoleg evit diswel pesuert kudennoù a c'hell sevel diwar ar fd ma reer gant ar pezh a gaver er geriadurioù (faziet a-wezhoù) kentoc'h evit lakaat ar poell da dalvezout: nevez-klevet ganin o sellaou ouzh ar skingomz e oa bet herzhet nevez 'zo "spontourion isalamour" e Barcelona (pa'm bez soñj mat), en o zouez Pakistaniz ha "hindúes" (sic.!), rak hervez geriadur brasañ ar spagnoleg (hag hini ar galizeg da heul, evel-justt) ec'h eo "hindú" an anv-gwan a glot gant tud genidik eus India. Biskoazh kemendall- spontourion islamour -hindoueger!!! Neal (Kaozeal) 9 C'hwe 2008 da 10:45 (UTC)\nAn dibenn ad en deus meur a ster: gwerennad, Breizhad, bazhad, skouarnad, kadoriad, neuze n'on ket spontet gant muzulmad. Met ne garfen ket gwelout gerioù evel muzulmanad ( pe amerikanad, elzasianad (an + ad) klevet ganin meur a wech : brizhvrezhonekadur ar stumm gallek n'eo ken. Bianchi-Bihan 10 C'hwe 2008 da 02:34 (UTC)\ngoût mat a ran en deus an dibenn -ad meur (daou pe tri?) ster: merk al lec'h en o zouez (d.s. "Breizhad", liester "-iz") meneget a-us hag ivez ar pezh/kementad a vez/a c'hell bezañ dalc'het en/gant un dra bennak (d.e. "kadoriad", lies. -"idi", "bazhad", lies. -où"). Ar pezh ne welan ket sklaer avat e gant pe ster an dibenn-mañ e c'hellfe klotaat an (treuz)implij er stumm savet fall hervezan) "muzulmad", rak ne welan degouezh all ebet ma vez implijet an dibenn-se en un doare reizh pe ingal evit merkañ unan a sav a-du gant ur gredenn resis bennak... Ne ra forzh, ur skouer ne oa ken, ha mar plij dit pe get e rankan adlâret ec'h on a-du ganit dre vras evot a sell ouzh foñs ar gudenn-mañ, daoust ha ma c'hell kavout gwell pe get kinnigoù terminadurel resis war tachenn pe dachenn, evel-just.\nSofouriezh ha sof(ia)egezh[kemmañ ar vammenn]\nAn dibenn -ad a vo sklaeret er Wikigeriadur pa'm bo amzer.\nDibab sofouriezh ne oa ket un dibab relijiel ganin, met un dibab graet evit gallout sevel ur pennad, a c'hall bezañ kemmet diwar emglev, evel pep tra. Ma n'eo ket sofour/sofouriezh, e vo ret dibab sofad/sofegezh moarvat, met n'eus ket mall.\nDoareoù kemm zo a zo difennet groñs hervez ur mellad reolenn, hag a vez aotreet amañ d'ar re a zo anv anezho er mellad en-eeun. Wikipedia: politikerezh stankañ: Difennet-groñs eo stankañ implijerion/ezed evit klask bezañ trec'h war un tabut. Ne c'hell ket ar verourion stankañ implijerion/ezed m'emaint o tabutal gante diwar-benn danvez ur pennad pe ur politikerezh bennak. Mar sav ur gudenn a seurt-se, ret eo d'ar merour mont e darempred gant ar verourion all ha goulenn o ali digante. Ha n'eus forzh pegen direizh e ve an arguzennoù, re Lucius Iañ pe sofist, en em glev atav ar verourien evit un dra da vihanañ: stankañ ur gont.\nTrugarekadennoù d'an nebeud mouezhioù a lavar eo direizh, Rogel ha Llydawr. Bianchi-Bihan 10 C'hwe 2008 da 09:18 (UTC)\nEvidon-me e vije poellekoc'h ober gantal lostgerioù "our hag ouriezh. Koulskoude e kavan diaes chom hep kompren perak e ra Fañch Kerrain gant sofist. p'eo un den techet gant sevel gerioù nevez evit pep seurt danvez hag ar brederouriezh dreist-holl, hag eñ ur mailh warni, an arbennigour meur a lavarfen.\nD'am sonñj e vije furoc'h lezel sofour ha sofouriezh p'eo bet silet ar gerioù-se er wech kentañ ha sevel an adkasoù sofist ha sofistelezh.\nKoulskoude e vije da delc'her kont eus ar wrizienn sofia (Sophia = Furnez). Sofiaour ha Sofiaouriezh a vije reishoc'h.\nMeur a wech ez eus daou ger brezhonek ha divizet e vo diouzh an implij stankañ.\nMa gav e vez graet gant al lostger -egezh pa n'eo ket un deorienn fetis, un doare-bevañ gant mennozhioù lies o liveoù marteze. Piv a oar ar reolenn? --Ch. Rogel 10 C'hwe 2008 da 16:44 (UTC)\nAr ger sofour a oa bet lakaet ganit er pennad prederouriezh. Abaoe ar sizhun diwezhañ ez eo troet da sofist.\nAn dibenn egezh a seblant bezañ diazezet mat, hag a bell zo (Gwalarn da vihanañ, abaoe Remont Jestin hag ar Vouddhaadegezh, ma ne fazian ket). Gerioù al ha n'emaint ket e geriadur RH: erotegezh, sadegezh.\nNe vez ket ket mall kemm nepred. Bianchi-Bihan 10 C'hwe 2008 da 19:16 (UTC)\nBroudet gant Bianchi-Bihan evit reiñ ma ali war ar pennad sofouriezh, n'on ket a-enep ma vo graet gant sofist p'en deus dibabet ar ger-se Fañch Kerrain, hemañ, ur mestr meur war ar brederouriezh vrezhonek. Koulskoude em eus merzet ne ra FK dave ebet d'ur preder a c'hell bezañ ar sofouriezh. Ha memestra e vez graet e galleg. Kinnig a ran ma ne vo ket graet gant sofouriezh ha ma vo adtitlet ar pennad sofouriezh dindan sofist. --Ch. Rogel 15 Meu 2008 da 17:13 (UTC)\nPreder[kemmañ ar vammenn]\nhollwellaouriezh , marc’hegouriezh, treitouriezh, ivez n'int ket ur preder, ha koulskoude e echuont gant -ouriezh.\nLakomp sofist: ha goude? Sofist ha sofism? Sofouriezh eo anv ar pennad. Sofist ne glot ket gant sofouriezh.\nKustum eo ar brezhoneg da gaout meur a c'her evit ar memes tra. Beure/mintin, koaven/dienn, komz/kaozeal, evn/labous... Ne vije ket posubl kaout sofist/sofour?\nRet e vije stankañ kont kement den a skriv sofour, evn, beure, ... pa n'eo ket dibab mestr alc'hwezioù ar c'hontoù, reolenn wikipedia dindan pri e votoù, seder ha digastiz?\nA-wechoù e soñjan eo aesoc'h skrivañ ur pennad leun a fazioù db ur strollad rock a vo ankouaet a-benn bloaz, eget db prederourion a gomzer anezho c'hoazh 2200 bloaz war-lerc'h. Bianchi-Bihan 16 Meu 2008 da 08:17 (UTC)\nBianchi-Bihan 16 Meu 2008 da 08:17 (UTC)\nPa seller ouzh ar pennadoù dwb ar Sofisted e yezhoù all ar Wiki e kaver un hanter gant sophism, sophistik hag un hanter all gant Sofist ha Sofisted. N'eo ket dibosubl krouiñ ar ger sofouriezh (ha ne 'm eus ket kavet roud anezhañ ebet betek-hen), met daoust hag eñ ez eus ur ret? Ma ne ra ket Fañch Kerrain gantañ, perak e ober, pa ne vez ket graet e galleg, e latin hag e yezhoù all? Aze emañ an dalc'h.\nPa soñjer mat, n'eo ket doareoù ar Sofisted ur preder, met un hentenn evit arguzenniñ, memestra gant enebour ar Sofisted, Sokrates, hemañ en deus savet un hentenn arguzenniñ all, ar maieutik, ha n'eo ket ur preder kennebeut.\nRet eo, d'am soñj, ober gant Sofisted hag hentenn ar Sofisted, marteze, pe krouiñ ar ger sofistik evit chom hep implij al lostger -ouriezh, p'eo hemañ evit daveiñ d'ur preder frammet. --Ch. Rogel 16 Meu 2008 da 12:14 (UTC)\nAdlavarout a ran: ne welan ket petra a virje ouzh ur ger sofouriezh, ha sur n'eo ket ar "preder" a c'haller kavet e marc'hegouriezh na treitouriezh. Ha ne welan ket da betra e vije ret krouiñ ur ger "sofistik", ha ne vo ket an digarez eo testeniekaet tu bennak, nemet e vije prouet eo gwelloc'h eget sofouriezh.\nMa vije kinniget sofegezh da vihanañ e vijemp gant diazezoù solutoc'h: keñveriañ gant al listennad gerioù roet ganin uheloc'h. Bianchi-Bihan 16 Meu 2008 da 13:43 (UTC)\nAdtapet diwar « https://br.wikipedia.org/w/index.php?title=Kaozeal:Sofouriezh&oldid=304458 »\nKemmoù diwezhañ degaset d'ar bajenn-mañ d'an 16 Meu 2008, da 13:43.


mignoniezh - Wikeriadur\nmignoniezh /mĩɲɔ̃ˈniːɛs/ hollek benel\nSantad a deneridigezh hag a hoal kenetre meur a zen hep na vefe diazezet war ar gerentiezh pe an hoal revel\nUr vignoniezh speredel, ya ! a-dra-sur. — (Youenn Drezen, Sizhun ar Breur Arturo, Al Liamm, 1971, p. 39.)\n[...] ; rak n'em boa-me netra da brenañ, netra da werzhañ, ha ne oan o klask na mignoniezh na karantez : hepken ur gwalc'h d'am c'hasoni. — (Pêr Denez, Glas evel daoulagad c'hlas na oant ket ma re, Al Liamm, 1979, p. 59.)\n— [...]. Met ouzhpenn kement-se zo : mignoniezh, nerzh-kalon... Harry, mar plij, diwall mat... — (J.K. Rowling, lakaet e brezhoneg gant Mark Kerrain, Harry Potter ha Maen ar Furien, An Amzer embanner, 2012, p. 295.)\ngalleg : amitié (fr)\nAdtapet diwar « https://br.wiktionary.org/w/index.php?title=mignoniezh&oldid=172583 »\nKemmoù diwezhañ degaset d'ar bajenn-mañ d'an 2 Kzu 2013, da 15:39.


Stumm eus an 24 Eos 2008 da 04:24\n95 okted lamet , 12 vloaz zo\nStumm eus an 14 Eos 2008 da 07:26 (kemmañ)\nD (Bot: Lien AdQ pour pt:Abadia)\nStumm eus an 24 Eos 2008 da 04:24 (kemmañ) (dizober)\n[[Skeudenn:Abbaye de Koad Malouen - Kerpert 22 - France - 2004.JPG|thumb|right|Abati Koadmalouen, e [[Kerbêr]], e Kerne-Uhel.]]\n[[Image:Jumièges.jpg|thumb|right|200px|Abati [[Jumièges]], e [[Normandi]]]]\nKalz koshoc'h eo ar stad a [[manac'h|vanac'h]] (pe ar vanac'hegezh) eget an abatioù. N'emañ ket ar ger abati e reolenn [[Benead Norcia]], pa ne ra anv nemet eus manati. Kentañ gwel eus ar ger skrivet a zo en XIvet kantved. [[Cluny]] an hini zo kaoz d'ar c'hemm anv, hag a lavar penaos e ranker aozañ un abati: katolik hepken eo ar meizad a abati. Goude-se, evit lakaat ur manati da vout un abati e vo reolennoù disheénvel hervez an urzhioù relijiel.\nPar exemple, chez les Trappistes, une maison nouvellement fondée est d'abord :\nAdtapet diwar « https://br.wikipedia.org/wiki/Dibar:MobileDiff/372138 »


Langoned - Wikipedia\n1 724 ann. (2019)\n48° 06′ 23″ Norzh\n3° 29′ 32″ Kornôg / 48.106389, -3.492222\nkreiz-kêr : 180 m\nbihanañ 104 m — brasañ 292 m\nLangoned a zo ur gumun eus Bro-Gerne e kanton Gourin e departamant ar Mor-Bihan, e kornôg Breizh\n2.2 IXvet kantved\nHent: an hent roman eus Vorgium (Karaez bremañ) da v-Blabia (Porzh-Loeiz bremañ) a dreuze an Ele en Abati Langoned, chom a ra ul lodenn eus an daradur e geunioù ar Faoud en Drinded-Langoned.\nArmerzh: kenderc'het e veze brikennoù, teol ha priaj. E Kastell-Gwernoùgall hag e Kerroc'h e voe kavet fornioù. E meur a lec'h er gumun e voe kavet teol lec'h ma oa atantoù ha gedlec'hioù, e Stang-Yann nepell eus an abati, e Kastelloù-Kergaradeg, e Lokmaria, e Minez-Bloc'h, e Kernal hag en Drinded.\nE-tro 800 e voe savet ur gumuniezh gant menec'h Landevenneg e Lez Radeneg war douaroù bet roet dezhe gant Gradlon Flamm, kont Kerne. Kastell Morvan Lez-Breizh a oa sur a-walc'h war dorgenn Menez-Morvan e Langoned. Er c'horn-bro-se e voe lazhet Morvan e 818 en un emgannig ouzh ar Franked kaset war-raok gant Loeiz an Deol, bet savet e gamp gantañ e Prizieg.\nEmsavadeg ar Bonedoù ruz, 1675: d'ar 14 a viz Gouere ez eas parrezianiz Langoned, bet bodet gant son an taboulin, betek an abati evit goulenn groñs digant an abad dilezel e wirioù a-bezh war ar boblañs, ha sinet e voe an dilez gant ar venec'h evit kaout peoc'h; kondaonet e voe Jean Harscoët, an tabouliner, d'ar galeoù a-hed-buhez.\nMelestradurezh: krouet e voe ar gumun e 1790. Gant al lezenn eus an 23 a viz Eost 1790 e voe lakaet da bennlec'h kanton Langoned gant div gumun ennañ: Langoned ha Plourae; e Bann ar Faoued e oa; dilamet e voe kanton Langoned e 1801 ha lakaet ar gumun e kanton Gourin bet brasaet ha miret gant al lezenn eus an 8 pluviôse an IX (28 a viz Genver 1801), dezhi an titl loi portant réduction du nombre de justices de paix; lakaet e voe Langoned en arondisamant Pondi bet krouet e 1800,.\nUr c'hamp-bac'h, un astenn eus hini an Henbont e oa, a voe digoret er gumun e 1914 evit derc'hel ennañ enbroidi eus ar stadoù o stourm ouzh Bro-C'hall,; beleion eus Elzas-Loren e oa un darn vat anezhe; en abati e voent serret.\n219 gwaz eus ar gumun a gollas o buhez abalamour d'ar brezel, d.l.e. 4,92 % eus he foblañs e 1911,.\nRepuidi-brezel: d'an 10 a viz Even 1940 e oa 499 repuad e Langoned; 61 anezhe ne oant ket distroet d'ar gêr c'hoazh d'ar 1añ a viz Gwenholon 1940.\nD'ar 24 a viz Mae 1944 e voe tapet 100 000 Lur en ti-post gant tud eus ar Rezistañs.\nFuzuilhet e voe daou waz eus ar gumun (unan anezhe a oa ur repuad eus An Oriant) e Landordu e Berne, d'ar 6 a viz Gouhere 1944 abalamour d'o ferzh er Rezistañs; barnet e oant bet d'ar marv gant lez-varn al Lu alaman Ar Faoued.\nMervel a reas 48 den ag ar gumun abalamour d'ar brezel .\nPevar gwaz a varvas e Brezel Indez-Sina ha pevar all e Brezel Aljeria,.\nD’ar 27 a viz Genver 2005 e oa bet votet ar garta Ya d'ar brezhoneg gant kuzul-kêr ar gumun.\nAl live 3 oa bet roet d'ar gummun.\nE 2012 e oa bet krouet un hentad divyezhek e skol bublik ar gumun.\nE distro-skol 2021 e oa 40 skoliad enskrivet er c'hlas divyezhek (32,0% eus skolidi ar gumun evit a sell ouzh ar c'hentañ derez). http://www.brezhoneg.bzh/98-kelenn.htm\n’Ba' Langoned e vez lazhet ar bleiz gant un taol boned.\nIliz-parrez Sant-Pêr ha Sant-Paol\nMonumant ar re varv e bourc'h Langoned.\nMonumant ar re varv en Drinded-Langoned.\nHenri Guiriec, beleg katolik, istorour ha skrivagner breizhat.\nGarmenig Ihuellou, skrivagnerez vrezhonek.\nAlan Stivell, bet savet gantañ ur bladenn anvet E Langonned ma kaver ar ganaouenn E parrez Langonned enni.\n(br) Langoned war lec'hienn Geobreizh\n↑ Aozergant B. Frelaut ; Kuzul ar Gumun : 1988.\n↑ Henri Guiriec, La Région de l'Ellé - bas et haut Ellé, e ti an aozer, bloaziad ebet, (e galleg), pajenn 16\n↑ Henri Guiriec, La Région de l'Ellé - bas et haut Ellé, e ti an aozer, hep deiziad, (e galleg), pajenn 18\n↑ Henri Guiriec, La Région de l'Ellé - bas et haut Ellé, e ti an aozer, hep deiziad, (e galleg), pajennoù 27 ha 28\n↑ Henri Guiriec, La Région de l'Ellé - bas et haut Ellé, e ti an aozer, hep deiziad, (e galleg), pajenn 75\n↑ Robert Bouvier, Bernard Le Montagner, Alain Revoy ha Dominique Reynaud, Histoire de la Poste dans le Morbihan, Embannadurioù Liv'Editions, Ar Faoued, 2006, pajennoù 163 ha 277 .\n↑ Cassini - EHESS - Langoned - Fichenn ar gumun\n↑ memorialgenweb - Monumant ar re varv e bourc'h Langoned\n↑ memorialgenweb - Monumant ar re varv en Drinded-Langoned\nAdtapet diwar « https://br.wikipedia.org/w/index.php?title=Langoned&oldid=1970892 »


Pajenn:Herri - Skrituriou sakr - Exod, 1861.djvu/223 - Wikimammenn\nPajenn:Herri - Skrituriou sakr - Exod, 1861.djvu/223\neno e servichot Doueou estren ha na anavezit ket, na c’houi nag ho tadou, Doueou koat ha mein.\n65. Ha c’hoaz etouez ar boblou-ze n’ho pezo paouez ebed, n’ho pezo ket zo ken eul leac’h da ziskuiza ho treid. Rak ann Aotrou a roio d’ehoc’h eno eur galoun aounik, daoulagad hanter-varo, hag eunn ene mantret gant ar c’hlac’har.\n66. Hag ho puez a vezo evel a ispill diraz-hoc’h, aoun ho pezo enn noz hag enn deiz, ha na gredot ket d’ho puez.\n67. Da vintin e leverot : Piou a roï d’in guelet ar pardaez ? Ha d’ar pardaez : Piou a roï d’in guelet ar mintin ? Ha kement-se, dre ar spount a vezo bepred enn ho kaloun, ha dre’n abek d’ann traou a vellot gant ho taoulagad hoc’h-unan.\n68. Ann Atrou ho kaso endro d’ann Ejipt var listri, dre ann hent en deuz lavaret d’ehoc’h n’her gueljac’h bikenn mui. Eno e viot guerzet d’hoc’h enebourien evit beza ho sklaved hag ho matezed, ha den na deui d’ho prena.\nGoude beza lennet ar pennad-ma, e choumer souezet ha saouzanet holl. Ar malloziou a ra d’ann den koll ar guel euz ar bennosiou. Ar zonj hepken euz a voalleuriou ker braz a gontrist ar spered. Petra eo eta beza ho gouzanvet ? Mad, ar bobl a Israël en deuz ho gouzanvet holl, ho doug c’hoaz hirio en deiz, hag ho dougo bete fin ar bed. Ann histor a zo test a ghement-se.\nAdtapet diwar « https://br.wikisource.org/w/index.php?title=Pajenn:Herri_-_Skrituriou_sakr_-_Exod,_1861.djvu/223&oldid=115051 »\nKemmoù diwezhañ degaset d'ar bajenn-mañ d'an 13 Ebr 2018, da 14:01.


(Adkaset eus Finlandad)\nBanniel Finland Ardamezioù\nYezhoù ofisiel Finneg, Svedeg\nKêr-benn Helsinki (Helsingfors)\nStatud politikel Republik demokratel\nPrezidant Sauli Niinistö\nKentañ Ministr Sanna Marin\n• Stankter ar boblañs\nKan broadel Maamme/Vårt land\nDevezh ar vro 6 a viz Kerzu\nKod war ar Genrouedad .fi\nKod pellgomz 358\nUr vro eus hanternoz Europa eo Finland (e finneg Suomi; e svedeg Finland), ent-hir Republik Finland (Suomen tasavalta, Republiken Finland). Riblennet eo gant ar Mor Baltel er mervent, gant pleg-mor Finland er su-gevred ha pleg-mor Botnia er c’hornôg. Harzoù douar he deus Finland gant Sveden er gwalarn, gant Norvegia en hanternoz-tre ha gant Rusia er reter. Emañ an inizi Åland, er mervent, dindan riegezh Finland, met inizi emren int. Div yezh ofisiel zo er vro, rak meur a dakad eus an arvor zo poblet gant svedegerien.\n2 Gouarnamant ha politikerezh\n7 Renk Finland er bed\n8 Tud brudet\nLiammet-strizh eo bet Finland gant Rouantelezh Sveden adalek an XIIvet kantved betek 1808. Er bloavezh-se e voe aloubet gant armeoù an impalaer rusian Aleksandr I.\nDindan dalc’h Rusia e oa un dugelezh veur eus Finland, un dugelezh vras liammet ouzh kurunenn an impalaer betek dibenn 1917. En amzer-se, en XIXvet kantved, e krogas emsav broadel Finland : e 1835 e voe embannet ar c’h-Kalevala, un doare « Barzhaz Finland » ; e 1892 e voe roet d’ar finneg statud ur yezh par d’ar svedeg.\nD’ar 6 a viz Kerzu 1917, nebeut amzer goude an dispac'h bolchevik e Rusia, e voe embannet dizalc’hiezh Finland. Ur brezel diabarzh a zeuas da c’houde, etre ar Re ruz, harpet gant ar galloud rusian nevez, hag ar Re wenn, skoazellet gant Impalaeriezh Alamagn. Anavezet e voe dizalc’hiezh ar vro gant Emglev Tartu e 1920 ha resisaet e voe gant an emglev-se petra e oa an harzoù etre Finland ha Rusia. E-pad an Eil brezel bed, koulskoude, e voe adaloubet Finland gant armeoù an Unaniezh Soviedel, dre ziv wech, ur wech kentañ e 1939–1940 hag un eil gwech e-pad 1941–1944. An eil gwech-se e voe skoazellet Finland gant Alamagn.\nGant an emglevioù peoc’h a voe sinet goude an Eil brezel bed, e 1947 ha 1948, e voe resisaet adarre ar vevenn etre Rusia ha Finland ha lamet e voe un tamm bras eus Karelia digant Finland. Goude se e teuas Finland da vezañ ur vro neptu, liammet ouzh an Unaniezh Soviedel gant un Emglev kenlabour ha kenskoazell. Goude ar bloavezhioù a reuz hag a freuz a oa bet gouzañvet gant ar vro, ez eas he stad war wellaat buan ha kreskiñ a reas he finvidigezh, diwar skouer broioù all Skandinavia. E 1995 e teuas e-barzh Unaniezh Europa.\nPlasenn ar Sened hag Iliz-veur luterat Helsinki\nUr republik demokratel eo Finland. Un tamm galloud zo gant prezidant ar Republik, dreist-holl war dachenn an darempredoù etrebroadel. Met ar braz eus ar galloud zo gant ar gouarnamant, renet gant ur c’hentañ ministr zo dibabet gant ar parlamant.\nE Parlamant Finland (Eduskunta e finneg pe "Riksdag" e svedeg) n’eus nemet ur gambr, enni 200 kannad dilennet evit pevar bloaz gant ar mouezhiañ kenfeuriek.\nE 1906 e oa bet savet ar parlamant-se pa oa bet degaset ar mouezhiañ hollek (paotred ha merc’hed) en amzer ma oa Finland un dugelezh vras stag ouzh Rusia. Merc’hed Finland a voe ar re gentañ gant ar gwir da votiñ en Europa. Abaoe an amzer-se eo bet renet Finland gant tri strollad politikel bras : strollad ar c’hreiz (Keskusta, KESK), strollad ar virourien (Kansallinen Kokoomus, KOK) hag ar strollad sokial-demokratel (Suomen Sosiaalidemokraattinen Puolue, SDP). Strolladoù bihanoc’h zo ivez evel Emglev an tu kleiz (Vasemmistoliitto, VAS), savet e-lec’h ar strollad komunour, ar Re C’hlas (Vihreä Liitto, VIHR), ha strollad ar svedegerien (Svenska Folkpartiet, SFP). Merket don eo bet buhez politikel ar vro gant an enebiezh etre an enepkomunourien hag an tu kleiz, ha gant pouez an Unaniezh Soviedel e-kichen.\nBetek 2009 e oa rannet Finland e 6 proviñs (e finneg lääni, hag el liester läänit)\nFinland ar Su (Hämeenlinna)\nFinland ar C'hornôg (Turku)\nFinland ar Reter (Mikkeli)\nInizi Åland (Mariehamn)\nAbaoe 1997 eo rannet Finland e 19 rannvro, tostoc'h da vuhez an dud, d'an istor ha d'ar sevenadur, ha d'ar proviñsoù kozh kentañ. Rannet int e 74 isrannvro, a gaver enno 432 gumun.\nRannvroioù Finland (harzoù ar proviñsoù e liv gris)\nLesanvet eo Finland bro ar c'hant mil lenn. E gwirionez ez eus 187 888 anezho, ha 179 584 enezenn. Unan eus al lennoù-se, al lenn Saimaa, eo ar pempvet lenn vrasañ en Europa. Kompez eo ar vro gant un nebeud uhelennoù. 1 328 m eo ar menez uhelañ, menez Haltitunturi ; e norzh pellañ ar vro emañ, war harzoù Norvegia, en ur c’hornad lesanvet "Alpoù Skandinavia". Goloet eo ar braz eus ar vro gant koadeier (war-dro 68% eus gorread Finland) ha n’eus ket kalz a zouaroù labouret. Kalz eus an inizi evel an inizi Åland hag enezeg Turku zo lec’hiet er mervent d’ar vro.\nUn hinad kerreizh norzhel a ren e kreisteiz ar vro. En hanternoz, ha dreist-holl e Laponia, e ren un hinad isarktikel, ma vez yen ha garv ar goañv.\nUr c’hard eus ar vro en em gav en norzh da Gelc'h Arktika. El lodenn-se eus ar vro neuze e weler heol hanternoz e-pad meur a sizhun, ha seul belloc’h e vezer en norzh seul hiroc'h ar prantad ma vez gwelet. E penn norshañ Finland ned a ket an heol da guzh e-pad 73 devezh en hañv, ha noz e vez e-pad ar goañv e-pad 51 devezh.\nUr vro binvidik eo Finland, gant ur greanterezh diorroet-kenañ, un armerzh kevalaour hag ur c’henderc’h dre zen heñvel ouzh hini ar Rouantelezh Unanet, Frañs pe Italia. Uhel eo ar barr bevañ. Diazezet eo ar greanterezh war labour ar c’hoad, ar metaloù, ar pellgehentiñ (ar merk Nokia) hag an elektronegezh. An ezporzhiadurioù a ya d’ober un drederenn eus ar c’henderc’h diabarzh kriz (KDK). Emañ Finland e dalc’h enporzhiadurioù niverus, pe e vefe evit an danvez krai, estreget ar c’hoad ha metaloù zo, pe e vefe evit traezoù oberiet.\nGant an hinad a zo er vro, n’eo ket diorroet al labour-douar ha ne vez gounezet nemet ar pep diazez evit magañ an annezidi. Ur plas bras a zo gant ar c’hoataerezh : gounit gwez evit an ezporzhiañ a ya d’ober un advicher spletus evit an dud diwar ar maez. Abaoe un nebeud bloavezhioù eo enframmet muioc’h-mui armerzh Finland en hini Europa ar c’hornôg : emañ Finland e-touez an 11 stad eus Europa o deus degemeret an euro.\nHelsinki eo ar gêr-benn, gant un hanter milion a dud o chom enni. En-dro d’ar gêr-benn e kaver kêrioù bras all evel Espoo pe Vantaa. Kêrioù bras all eus ar vro a zo enno tremen kant mil den : Tampere, Turku hag Oulu.\nDiv yezh ofisiel a zo e Finland : ar finneg (suomi), a vez kaozeet gant 91,9% eus an annezidi da yezh kentañ hag ar svedeg (svenska), a vez komzet gant 5,5% eus an dud. En arvor hag en inizi Åland emañ ar svedegerien-se o chom. E Laponia e kaver ivez war-dro 7 000 den hag a gomz samieg.\nOuzhpenn se ez eus ivez un nebeud rusianegerien, tataregerien pe estonegerien.\nHervez ur studiadenn eus 2004, an darn vrasañ eus tud Finland (83,8%) a zo Luterianed hag un niver bihan anezho (1,1%) a zo ortodoksed. Anavezet eo an div iliz-se, luterain hag ortodoks, gant ar stad. Ar peurrest eus an dud a heuilh relijionoù all, kredennoù protestant (estreget al luteriegezh), yuzevegezh, islam, pe c’hoazh n’o deus relijion ebet.\nAbaoe ar brezelioù a zo bet gouzañvet gant Finland, ha dreist-holl abaoe an Eil brezel bed, ez eus deuet kemmoù bras er boblañs. Goude ur prantad ma oa bet tud o tont eus Karelia da repuiñ e rannvroioù all Finland, e voe kalz tud o kuitaat ar vro abalamour ma oant diskredik e c’hellje adsevel ha bleuniañ e-skeud an Unaniezh Soviedel goude ar brezelioù. Padout a reas an divroañ-se betek ar bloavezhioù 1970. Hag er bloavezhioù 1990 e krogas Finland, evel broioù all Skandinavia, da zegemer tud hag a zeue diouzh broioù an ez-Unaniezh Soviedel.\nRenk Finland er bed[kemmañ | kemmañ ar vammenn]\nEvit a sell frankiz ar c'helaouiñ hag ar gazetennerien e oa Finland da gentañ er bed (war 180) er bloaz 2014 (hag abaoe 2008), hervez Reporters sans frontières.\nAl Liamm niv. 229, Meurzh-Ebrel 1985, niverenn ispisial diwar-benn Finland\nTouristerezh e Finland (e 10 yezh)\nFinland pictures skeudennoù eus Finland.\n↑ Ur rannvro emren eo\nAdtapet diwar « https://br.wikipedia.org/w/index.php?title=Finland&oldid=1998386 »\nKemmoù diwezhañ degaset d'ar bajenn-mañ d'an 9 Mez 2022, da 14:22.


Kontet gant Maria Prat (klevet war Radio Kreiz Breizh).\nTrugarez da Yann-Bêr Gwiader ha Tomaz Laken !\nPêrinig a oa ur plac’h yaouank, merc’h... merc’h ur menaj koulskoude, ha ne gave paotr ebet da dimeziñ, dre ma oa ar vrud en ti, da vezañ muioc’h a voged evit a dan. Goût a ouzout petra a sinifi se ? Muioc’h a voged evit a dan ! Muioc’h a lorc’h evit arc’hant. Ha ’deva... ’deva ket gwenneg ebet. Hag ar vrud-se ’deva. Ha hi o soñjal evel-henn : « Me, emezi, ’h a da lâret... da diskwel d’an dud am eus arc’hant ».\nHa d’ar c’houlz-se e oa ar c’hiz, pa vije achu an oferenn d’ar sul, ur c’hrier, paotr ar maeri, ac’h ae war ar voger da embann ar c’heloioù. Ar pezh a vije tremenet, ar pezh a vije d’arriout. Ha homañ da lâret dezhañ, ur sul ar beure : « Ret... mankout a ra dit, emezi, lâret d’an dud penaos... embann, am eus kollet me, ma yalc’had arc’hant dec’h, e oan o vont da gas pemp kant mil lur, d’ar bank da c’honit interest, hag am eus kollet anezhe war an hent. Hag an hini ’neus kavet anezhe, rentañ anezhe din hag e vo rekompañset. » Ha feiz, hemañ da embann se. Petore anv ’meus lâret ’deva ? Bon ! Lâret ’deus...\nHa homañ a oa aet da goach neuze, un tamm a-drek dor an iliz. Ha pa ’neva lâret ar c’hrier a ’deva homañ kollet he yalc’had arc’hant pemp kant mil lur, ha hi o tont d’ar red ken joaius d’e gaout da lâret dezhañ : « N’it ket d’ober gwad fall emezi, kollet ’ma ma yalc’h dec’h, ma arc’hant, met kavet int herie beure ha rentet eo din ar porte-feuille evel e oa. Gant-se emezi, am eus bet tout ma arc’hant, ’meus kollet mann ebet. »\nOh, dampet ! Met d’ar c’houlz-se e vije ur bern paotred yaouank en oferenn. « Damen e vo ! met sell aze hag he deus pemp kant mil lur ! Oh Doue ! Ma ’mije gouvezet ’deva honnezh kement-se arc’hant, me a vije bet pell zo o c’houlenn anezhi da dimeziñ avat ! Met ingal eo, herie ’h in. »\nHa reoù o vont. A-benn e oa an noz e oa bet nav pe dek. ’Deva ken d’ober nemet choaz. Bon, graet e oa an eured. An deiz-war-lerc’h, hemañ da... an ozhac’h yaouank da lâret dezhi :\n« – Bon, emezañ, peogwir ’meump d’ober sevel hom mobilier, hom menaj, marteze ne vije ket fall din-me prenañ ur vuoc’h ivez.\n– Ah ya avat ! emezi, honnezh eo an ide gwellañ dit, prenañ ur vuoc’h.\n– Ac’hanta, emezañ, herie emañ ar foar Mikael en Lannuon, ro din arc’hant, ha me ’h a da vont da brenañ ur vuoc’h.\n– Reiñ dit arc’hant ? Deus pelec’h emezi ? Me ’meus gwenneg ebet.\n– Met ar pemp kant mil lur az poa kollet ha kavet goude adarre ?\n– Me ’meus gwenneg... me, emezi, am eus bet ur pried kuit a oa gwenneg ebet, ma keret bezañ ken digourdi ha me, az poa ur vuoc’h hep arc’hant ivez.\n– Ac’hanta, emezañ, bezañ ’mo. »\nAle ! ha hemañ en rout. Arri ur pennad, ma oa en hent, un tamm kroashent, un tamm... hag-eñ oc’h aretiñ ur pennad da soñjal : « ’Mo ket a-walc’h da vont da foar Mikael da brenañ ur vuoc’h, me ’meus gwenneg ebet. Ha deus pelec’h ’mo ? » Hag eñ a wel ur c’had, ur c’had o lampout er-maez deus un torkad lann war ur c’hleuz eno. « oh ! Damen e vo ! emezañ, pari aze emezañ, a zo gedon bihan. Ar c’had a oa war e ched aze. « Me ’h a da sellet ’ba an neizh. » Hag eñ a vout e zorn en neizh hag o kavet teir gad vihan vihan eno. « Han ! » Eñ da dapout anezhe.\nHag un tamm pelloc’h, e oa ur pezh gwezenn-beupli uhel, hag un neizh pig war-veg ar wezenn. Hemañ da lakat an teir gad vihan ’ba godell e borpant ha da grapat er wezenn-beupli. Ha feiz... ha da lakat an teir gad vihan ’ba ar wez... en neizh-pik, er wezenn-beupli. Hañ ? N’eo ket se kaout itrik ? Hag eñ da diskenn en traoñ ha d’azezañ neuze, pe da chom eno, da chom eno un tamm barket eno da sellet deus an neizh. Ec’h arrias daou aotrou, o chaseal. Gant pep a daou gi, fuzuilhoù hag o zraoù en etat gante.\n« – Oc’hola avat ! emeze, c’hwi zo manet aze war ho kemend-all. C’hwi ’peus an aer da vezañ ’meus aon o studiañ an astroù.\n– Me avat, eme hemañ, a zo manet amañ, da welet un dra na ’ma gwelet biskoazh, peogwir emezañ n’eo ket kredapl, met gwir eo koulskoude. A soñj deoc’h, emezañ, aotrounez, am eus gwelet ur c’had, o tiskenn, o tiskenn deus un neizh-pig, o tiskenn deus ur wezenn-beupli.\n– Petra ? eme an daou aotrou. Ur c’had, o tiskenn deus ur wezenn-beubli ? Evit petra ’teus c’hoant da gemer ac’hanomp ? Memes tra ’teus ket gwelet biskoazh kemend-all !\n– Nann, me ’ma ket gwelet biskoazh kemend-all, met herie ’meus gwelet avat. Ha me zo kontant da bariiñ sell, ha posubl e vez dek mil lur e vez on kontant da bariiñ penaos ’ba an neizh, er wezenn-beupli aze emezañ, a zo gedon bihan.\n– Añfin ! Met te zo sot a-walc’h... ’meus aon emeze, out krog da labourat deus dindan da dog !\n– N’on ket avat emezañ, peogwir ’meus tog ebet.\n– Ac’hanta ! emeze, ma out kontant, me zo kontant da bariiñ dek mil lur all ivez, penaos n’eo ket gwir se !\n– Ac’hanta ! Me, eme an aotrou all, a bari kemend-all. Dek mil lur ! Dek mil lur a bariomp tout penaos n’eo ket gwir e c’hallfe bezañ gedon bihan ’ba beg ur wezenn-beupli. Biskoazh den ’na gwelet kemend-all moarvat !\n– Kae da welet ma kerez, ha neuze e kredi.\n– Ac’hanta emezañ, ec’h an da vont. »\nHa hemañ da adkrapat er wezenn. Ha pa oa arri e beg, eñ o tapout e zorn, e zorn, ’ba... ’ba an neizh, hag o tapout teir c’had vihan. Hag eñ o lakat anezhe e godell e borpant hag o tont en traoñ. Diskouezet anezhe d’ar chaseerien. « Sell aze ! emezañ, teir gad vihan ’ba un neizh e beg ur wezenn-beubli ! Ha gant-se eo bet ar c’had aze, deut da gedal. » Kollet gante o dek mil lur o-daou. Setu ’deva renket pa ’deva pariet ’deva renket reiñ anezhe. Roet ’deva anezhe da hemañ.\nHemañ da bartiañ da foar Vikael, prenet gantañ kaerañ buoc’h a oa en Lannuon. Ha pa oa arri er gêr e lâras d’e wreg : « Sell aze ! emezañ, te ’teus bet ur paotr hep arc’hant, me ’meus bet ur vuoc’h ivez, hag ur vuoc’h pie-noire, hag ar pezh zo kaeroc’h c’hoazh xxx (?), ur vuoc’h pie-noire hag a zo ganti laezh gwenn. »\nHein ? Ne oa ket se bezañ digourdi ?


Livres en ligne de Renaud Camus : « Lettres reçues » (« 66. Rodolfo Junqueira Franco, Goiatuba, 8 juin 1986 »)\n66. Rodolfo Junqueira Franco, Goiatuba, 8 juin 1986\nGoiatuba, 8 juin 86\nLe soleil se couche, l’air est frais et limpide, les couleurs ~~~~~~~ ~~~’~~~ ~~~~~... ~~~~~~~~ ne pas penser ~~ ~~~~ ? ~~~ ~~~ ~~~~~ ~~~~~ ~~~~~ ~~~~~~, ~~’~~~ ~~~ ~~~~ ~~ ~~~~~~~, ~~~~~ ~~~ ~~ a ta présence ~~~~~ ~~~ ~~~~~, ~~~~~~ ~~~~~~~~~ ~~~~~~~~ ~~~~ ~~~ ~~~~~ ~~~~ ~~~~~~~~~~~~ ~~~ ~~~~ ~~~ ~~~~~~~~ ~~~~~ ~~ ta fenêtre, les fenêtres...\nUn ~~~~~~~~~~ ~~ ~~~~~ ~~~ ~~~~~~ ~~~~ ~~~~~~~ ~~~ ~~~~ ~~~~~~~~, ~~~~ ~~~~~~~~ ~~~~~~~~~~ ~~~ ~~ ~~ si longtemps.\nTa lettre ~~’~~ ~~~~~ ~~~ ~~~~~~~~ ~~~~~~~, ~~~~~~ ~~~ ~~~~ ~~~~~~~~~~~~, ~~~~~ ~~~~, ~~~~~ ~~~~~~~~ ~~~~~~ ~~~~~~~~~~~, ~~~~ ~~~~~~ lettera ! Je ~~~ ~~’~~~ ~~~~ ~~~~ ~~ ~~~ ~~~~~~ ; ~~~~~~ ~~~~~ ~~~ ~~~~~~~~~~ ~~~ queues.\nLe ~~~~~~ ~~~~~~~~~~~~~ ~~~~ magnifique, beaucoup de ~~~~~~~, ~~~~ ~~~~~ ~~~~~~, ~~~~~ ~~~~~~ ~~~ ~~~~~, ~~~~ ~~~~ ~~~~~~~~~~ ~~~~~~~~ ~~~~ ~~~ ~~~~~ ~~~~~~~ ~~ Dulcinée. Je me ~~~~~ ~~~~~ ~~~~ (~~ ~~ ~~~ !), ~~ ~~~~~ ~~~~~~~~~~, ~~~~~~~ ~~ ~~~~~~~ ~~~~~~ ~~~ ~~~~~~~~, ~~~ soleil, un peu ~~~ ~~~~. ~~~ ~~~~~ ~~~~~~~~ ~~~~ ~~~~~~~~ ~~ ~~~~~~~. ~~~~~ ~~~~~~~~, ~~~ ~~~ ~~~~~ ~~~~ ~~~~~~~ ~~~~ bête, mais tu ~~~~~~~~ ~~~~~ ~~~~. ~~~~~~~~~~ ~~~~~~ ~~~~~ ~~~ ~~~~~~~ ~~~~~ ~~~~~~~. ~~~~~ ~~~~~~~ ~~~ ~~~~~~, ~~~ ~~~~~ ~~~~~~~~ par le nombre ~~~ ~~~~~~~~ ~~~ ~~~~~~ ~~~~~~~, ~~~~~~ ~~ ~~~~ ~~~~~~~~~, ~~~~ ~~~~ croisés ~~~~ ~~~~~~~. ~~~~~ ~~~ ~~~~~ moustache, avec ou ~~~~~ ~~~~~~, ~~~~~ ~~~~ ~~~~~~~ ~~~~~~ ~~~ ~~~~, ~~~~~ ~~~~~ ~~~~~~~ ~~~ ~~~~~~~~ ~~~ ~~~~~~~~~~ ~~~~~~~ ~~~~~~. Mais je me ~~~~~ ~~~~~ ~~~~~~~~~~~~, ~~~ ~~ ~~ ~~~~~ ~~~ ~~~~~~~~~~~~ ~~ ~~~~~~~~, ~~~ ~~’~~~~~~~~~ ~~~~~ peur.\nPar ~~~~ ~~~~ uniques bêtes sont ~~~~ ~~~~~~~~~, ~~~~~ ~~~ ~~’~~ ~~ ~~~~ ~~~~ ~~~~~~~ ~~~~ profitent.\nJe ~~~~~ ~~~~~ ~~~~ ~~~~~~~ ~~~~~~~~~~ ~~~~~~~~~~ par mon frère, ~~’~~~~ ~~~~~~ ~~~~~~~~~~~~. ~~~~~ ~~~~ ~~~~~, ~~~~ ~~~~~~ ~~~~ ~~~~~ ~~~~~~~~~~~, ~~~~ ~~~~~ ~~’~~~~~~~, ~~~~~ ~~~ ~~’~~ jamais eu du ~~~~~~~~ ~~~~~ ~~~~ ~~~~~~~~ ~~~~~~~~~~. ~~~ ~~~~~ ~~~~ ~~~~~~, ~~~ ~~~~~~~ ~~~ ~~~ ~~~ ~~~ ~~~~ ~~~~~~~~ n’a pas besoin ~~~ ~~~~~~ ~~~~ ~~~~~. ~~’~~~~-~~-~~~~~ : ~~~~ ~~~ ~~’~~ ~~~~ ~~~ ~~~~~~~~, ~~~ ~~~~~~~~~~~~~ ~~~~ ~~~~~~~~~ ~~~ toilettes ont a ~~~~ ~~~~~~ ~~~~~ ~~ ~~~~~ ~~~ ~~~~~~~, ~~~~ ~~~~~~~~ ~~~~~ ~~~~ ~~~~~ ~~~~~~, ~~~~ ~~~ ~~~ ~~~~~~~~ plus nulle part, ~~~~. ~~~~... ~~~~~ ~~~~ ~~~~~, ~~~~~~~~~~~~~~, ~~~~~ ~~~~~ ~~~ ~~~ ~~~~~~~~ ~~~~ ~~~~~, ~~’~~~~~~ ~~~~~~ ~~~ ~~~~~ dans mon enfance, ~~~~~~~~ ~~~~ ~~~~~~~~~. ~~~ ~~~~~~~ ~~~~~~~, ~~~ ~~~~~ ~~~~~~~~ ~~~ ~~~~ ~~~~ ~~~~~~~~~, ~~~ ~~~~~~~~~ ~~~~ ~~~ plafond.\nArrivé ici il ~~ ~~ ~~~~~~ ~~~~~~, ~~’~~~~~~ ~~~~ ~~’~~~~~~ ~~~~~ ~~~~~. ~~~ ~~~~~~~~ ~~~~ ~~~~~~~ ~~’~~~~~~~~~, ~~~ ~~~~ ~~~~~~~~~~~ à l’égard des ~~~~~~~. ~~~~~ ~~~ ~~~~~ ~~~~ ~~~~~~~~ ~~~~~~ ~~~ ~~~~~ ~~~~~~~ ~~~~ ~~~~~~~, ~~~~~~~~~ ~~~~~ ~~~~~ ~~~~~~~~~~~. ~~’~~~ trois ou quatre ~~~~~~~~~ ~~~~~ ~~~~ ~~~~~~~, ~~~~ ~~~~~~~ ~~~ ~~~~~~ ~~ ~~~~~~~~~~~ (~~~~~~ ~~~~~~ ~~~~~~~, ~~~~~~ ~~~~~~~~ ~~~~ ~~~~ administrés, ne t’étonne ~~~~), ~~~ ~~~~~-~~~~~ ~~~~~~ ~~~~~~ ~~~ ~~~~~~~~~ ~~ ~~~~~~~~. ~~~~~ ~~~~ ~~~ ~~~~~ ~~~~~~~~~~, ~~~ ~~~ ~~~~~~~~ avoir beaucoup plus ~~~ ~~~~~~, ~~~~~~~~~ ~~~~ ~~~~~~~~~ ~~~~ ~~~ ~~~~~~~~ ~~~~~ ~~~~~~~~ ~~~ ~~~~~~~~~ ~~~ ~~~~~~~ ~~~~~~~~ ~~~~~~~~~~. ~~~~~ le moment je ~~~ ~~~~~ qu’apprendre.\nJe ~~~~~ ~~~~~ ~~ ~~~~ ~~~~~~ ~~~~~~ ~~~ ~~~, ~~~~~ ~~~~~~~~ ~~~ ~~~~~~~~ ~~~ ~~~~~~~-~~~~~ pour le contrôle ~~~ ~~~~~. ~~~ ~~~ ~~~~~-~~~ ~~~~~ ~~~ ~~~~~, ~~~~~ ~~~ ~~~~~~~~ ~~~~ ~~~ ~~~~ ~~~~~~~~~~ ~~ ~~~~~~~~. J’aurais dû le ~~~~~ ~~~ ~~ ~~~~~, ~~~~~~~ ~~~~ ~~~~~~~~ ~~~ ~~~~~~~~~~~, ~~~~~ ~~~ ~~~~~-~~~ ~~~ ~~~~~~ “~~~~~~~” (~~~ ~~~~~~ est en grève ~~~~ ~~~~~~-~~~) ~~~ ~~~ ~~~~~~~ ~~~~~~~. ~~~~~ ~~’~~~~~~~~~ ~~~ ~~~ ~~~~~~~ ~~~~~ ~~~ ~~~~~~~~ ~~~~~~ ~~~~ ~~~ médecin du Sida ~~~ ~~~~ ~~~~ ~~~~~ ~~~~~ ~~~~~ ~~~ ~~~~ ~~~~~~~~~~ (?) ~~~ ~~~~ ~~~ ~~~~~~~~~~~, ~~~~~~ ~~~~ ~~~~~~ a fait, est ~~ ~~~~~ ~~~ ~~~~~~-~~~~~~~~~~, ~~~ ~~~~ ~~~~ ~~~~~~~~~~ ~~~~~~~~~~~~ ~~~~~ ~~~~ ~~~~. ~~’~~~~~~~~ ~~~~~~~~ ~~~~ parler.\nDemain ~~~~~~ je vais séparer ~~~~ ~~~~~~ ~~~ ~~~~~ ~~~~~~, ~~~~ ~~~~~ ~~~~~~~~ ~~~~~~~~ ~~~~~~ jours.\nIl ~~ ~~ ~~~~~~~~~ ~~’~~~~~~~, ~~~~ ~~~~~~~~, de petits animaux ~~~ ~~~~ ~~~~~~~, ~~~ ~~~~~~ ~~ Jean.\nEt ~~ ~~~~, ~~~~~~~~~. ~~~ ~~~~~~~ beijo,\nEnveloppe ~~~~~~~ ~~~ ~~~~~~~ ~~~~~ courrier aérien, bordée ~~~ ~~~~~~~ ~~~~~~~~~~ ~~~~~~~~~, ~~~~~~~, ~~~~~~~~~ ~~~ ~~~~~~~. ~~~~~ ~~~ ~~~~~~~~~~ ~~~~~~~~ ~~~~~ ~~~ ~~~~ ~~~ ~~~~ à gauche, à ~~’~~~~~~~~~~ ~~’~~~ ~~~~~~ blanc : ~~~~ ~~~~~~ ~~~~ AVION. ~~~~~~ ~~~~~~~~ ~~~~~~~~~~~~~~~ ~~~~~~~ ~~~~~~~~~~~~~~, ~~~~~ ~~~~~~, ~~~~~ marqués Cr$ BRASIL 3.000 CORREIOS, ~~~ troisième ~~~$ ~~~~~~~ ~~.~~~~ CORREIOS. ~~~~ ~~~~~~~~~ ~~~~~ ~~~~~~~~~ ~~ ~~’~~~~~ ~~~ ~~~~~~~ ~~~~~~, ~~~~~~ deux bandes horizontales ~~~ ~~~~~ ~~~~~~~~~~~~. ~~~ ~~~~~~~~~~ ~~~~~~~ ~~~~ ~~~ ~~~~~~~ ~~~~~ ~~~~~~ ~~~ ~~~ ~~ ~~~~ ~~~~~~, ~~~~, horizontalement. Il appartient ~~ ~~~ ~~~~~ ~~~~~~, ~~~~ ~~~~~~~~~ ~~ ~~~~~ ~~~ ~~~~~ ~~~~~ ~~~~~ ~~~ ~~~~~~~~ ~~~~~~, ~~~ ~~~~~ que les lettres : ~~~$ ~~~~~~~ ~~~~ ~~~~~~~~~. Trois ~~~~~~~~ ~~~~~~ ~~~ ~~~ ~~~~~~, semblables : ~~~~~~~~~ ~~~.~~~.~~~ GO\nL’adresse ~~~~ ~~~~~~~~~~~, ~~ l’encre bleue :\nAu ~~~~ ~~~ ~~’~~~~~~~~~~ ~~~~~ ~~~~~~~~~ ~~~~ ~~~~~~ lignes :\nCEP puis cinq rectangles verticaux accolés\nPlus ~~ ~~~~~~~, ~~~ ~~~~~~~, ~~~~~ ~~~ ~~~~~~~ basse :\nRodolfo ~~~~~~~~~~ ~~~~~~~\n~~~. ~~~~~~, ~~~~ ~~~~. ~~~~\n01417 Sao ~~~~~\nTrois ~~~~~~~~~~ de papier blanc ~~~ × ~~~, ~~~~~~ ~~~~~ ~~~~~ ~~~~~~~~~~~~~~~~, ~~~ ~~~~~~ ~~~~~~~~. ~~’~~~~~~~~~ ~~~~~~~~~~~, ~~ ~~’~~~~~~ ~~~~~~, ~~~ ~~~~~~~ ~~~~~~~~~~ ~~~ recto.


Pajenn:Morvan - Kenteliou hag istoriou a skuer vad evit ar Vretoned, 1889.djvu/270 - Wikimammenn\nPajenn:Morvan - Kenteliou hag istoriou a skuer vad evit ar Vretoned, 1889.djvu/270\nnen a verzerinti ! Neuze e lavaras d’ar bugel : va map, setu aze ho tad, pedit hen d’ho pennigen. Kerkent ar bugel en em lakeas var he zaoulin, a groachaz he zaouarn hag a c’houlennaz oc’h an tad he venediction. Ober a reas kementse en eun doare ker coant ma tennas varnezan daoulagad cals eus an dud a voa o sellet, hag e savas trouz ha goelvan en ho zouez. Kementse a reas aoun d’ar vourrevien hag a reas dezho en em hasta da ober ho micher. Dioc’htu e voue guelet daou pe dri benn o coeza hag a ruillas bete treid Ignasic. Ne voue ket strafuillet evit kementse. Dont a rejor d’he vam, hag ep chench liou e velaz ive he fenn distaget. Erfin gant eun ners calon calz en tu all d’ar pez a eller da c’hortos dioc’h eur bugel en oad-ze, e recevaz he unan taol ar maro.\nKerkent ha ma voue merzeriet ar vanden genta-ze, e voue laket ho fennou a zirag ar re a dlie beza dêvet, hag e voue c’hoezet an tan. Pemp troatad varnugent edo an tan dioc’h ar peuillou, ha laket oa ar c’heuneut en eun doare ma tlie beza pell araog mont beteg ar verzerien. He laza a reat zoken pa gavet ez ea re vuan. Da c’hortoz eta an tan da zont beteg enho, an tad Spinola a roaz an absolven da Lucia Fraïtez a ioa staget en he gichen hag a c’houlenne ar c’hras-ze digantha. Neuze o trei oc’h an ofiser carget da lacat ho merzeria, e lavaras dezhan gant eur vouez cre e tlie guelet brema petra glaske missionerien an Europ o tont d’ar Japon hag e tlie sonjal, oc’h ho guelet kel laouen e creiz eun. tourmant ker criz, ecreiz an tan, ne ket evit clasc madou, mes evit clasc savetei eneou eo e voant deut di. — Comz a reas goudeze oc’h ar re a voa o sellet : « An tan-ma a ia d’hon dêvi, emezhan, ne deo nemet ar skeud euz an tan gant pehini Doue a zêvo\nAdtapet diwar « https://br.wikisource.org/w/index.php?title=Pajenn:Morvan_-_Kenteliou_hag_istoriou_a_skuer_vad_evit_ar_Vretoned,_1889.djvu/270&oldid=162409 »


Pajenn:Morvan - Kenteliou hag istoriou a skuer vad evit ar Vretoned, 1889.djvu/18 - Wikimammenn\nPajenn:Morvan - Kenteliou hag istoriou a skuer vad evit ar Vretoned, 1889.djvu/18\ne tistager istoriou ha marvaillou bete ma zer da gousket ; an istoriou hag ar marvaillou-ze avad ne vezont ket ato dinam, ne vezont ket ato skuerius. Aliez e komzer pe e savarer divar benn hema, divar benn enhont, hag e koezer peurliesa en drouk-prezegerez.\nEvit rei tro d’ar vretoned d’en em zioual oc’h an drouk-ze en devoa an Ao. Serjant, an Eskob mad-ze ha ne ket ankounac’het c’hoaz en eskopti Kemper, dre an ïoul en doa da zavetei an eneou laket gant Doue en he gark, laket sevel ha moulla ar gazeten Feiz-ha-Breiz. Brema, o tenna euz ar Gazeten-ze peadra da zevel al Levr-ma, e kredomp kendelc’her sonch an Eskob-ze en doa kement a sklerijen evit ren an eneou.\nE1 levr-ma al lenner ne gavo netra a eneb ar feiz pe ar vuezegez vad ha kristen. Kaout a rai ato, e peb Istor hag e peb Kentel, aliou fur evit he zikour da dec’het dioc’h an droug ha da ober ar vad. Er fablennou zoken ha beteg er marvaillou e kavo ar pec’het condaonet hag ar vertus meulet hag enoret. Hogen en daou dra-ze ema oll skiant ar zaent ha kement hini a fell dezhan beza salvet. Tec’hit dioc’h an droug ha grit ar vad, eme ar Speret-Santel er skritur : Diverte a malo et fac bonum. Grit kement-se hag e saveteot hoc’h ene.\nAr pennadou skrit a zo el levr-ma, a zo tennet euz a Feiz-ha-Breiz, hag evelse zo bet moullet ar\nAdtapet diwar « https://br.wikisource.org/w/index.php?title=Pajenn:Morvan_-_Kenteliou_hag_istoriou_a_skuer_vad_evit_ar_Vretoned,_1889.djvu/18&oldid=161484 »\nKemmoù diwezhañ degaset d'ar bajenn-mañ d'an 5 Mae 2020, da 17:37.


Buhez ar Sent/1912/Pôl hag Anton - Wikimammenn\nBuhez ar Sent/1912/Pôl hag Anton\n◄ Hiler Pôl hag Anton Marsel ►\nAdalek neuze, e lakas e amzer da dremen en e spered perfeksionou an Otrou Doue ha gwirioneou ar relijion. N’evoa ken magadurez nemet frouez ar wezen-balmez ; he deliou a zervije d’ezan da wiskarnant. Pa oa deut d’an oad a dri bla ha hanter-kant, Doue, evit diskouez ar zoursi a gemer eus ar re a zilez pep tra dre garante evitan, a lakas eur vran da zigas d’ezan bemde eun hanter-bara, evel gwechall d’ar profet Elias. Ar burzud-ze a badas betek fin e vue. Pol a vevas eno dek vla ha pevar-ugent, hep bezan anavezet gant den. Mes arôk fin e vue, e falvezas gant Doue hen rei da anaout d’an dud.\nGwiskan a reas d’ezan ar vantel a oa deut gantan, ha goude bezan kanet psalmou, herve kustum an Iliz, ec’h eas da lakat ar c’horf en douar. O vezan ma ’n evoa benveg ebet, e oa nec’het awalc’h o klask gouzout penôs dont a benn d’ober ar be ; mes en eun tol, e welas daou bez leon o tont d’ar red eus dônder ar c’hoat, o mouenv oc’h hinjan gant an avel. Gourvez a rejont eur pennad e-tal ar c’horf maro, en eur yudal, evel m’o dije c’hoant da ober kanvou d’ar zant. Goude-ze, gant o ivinou, e rejont eun toull eus ar vent a oa ezom, hag eur wech binniget gant sant Anton, en em dennjont adarre.\nAdtapet diwar « https://br.wikisource.org/w/index.php?title=Buhez_ar_Sent/1912/Pôl_hag_Anton&oldid=36033 »\nKemmoù diwezhañ degaset d'ar bajenn-mañ d'an 27 Mae 2012, da 19:03.


Yves Floc'h - Wikipedia\nYves Floc'h, bet ganet e Plougerne d'ar 24 a viz Mae 1906 hag aet d'an Anaon e-kichen Douarnenez d'an 12 a viz Eost 1990 (douaret eo e Dinan), a oa ul livour breizhat, poltredour-gweledvaour, hag ur c'helenner war an tresañ adalek 1933 betek 1971.\nMab henañ da gouerien, ne gomzas nemet brezhoneg betek an oad a c'hwec'h vloaz. Yann-Vari Perrot an hini eo a verkas pegen donezet e oa Yves Floc'h war an tresañ. Studiañ a reas e Roazhon hag e Pariz. Desker e voe da Louis-Marie Désiré-Lucas.\nPried e oa da vMarguerite Villard, merc'h d'ar barzh-kazetenner René Villard (1875 - 1940) ha merc'h-vihan d'al livour Jean-Marie Villard (1828 - 1899).\n"Porzh Gwened" (Le port de Vannes), 1952\n"Porzh Gwened" (Le port de Vannes), 1968\n"Sant-Kadou" (Saint-Cado), 1969\nYves Floc'h, Jacques Petit, 1992\nPeintres des Côtes de Bretagne, Léo Kerlo ha Jacqueline Duroc, Chasse-Marée, 2007, ISBN 9782914208864\nWar roudou Yves Floc'h, Le temps des livres, 96 p., 2000\nAdtapet diwar « https://br.wikipedia.org/w/index.php?title=Yves_Floc%27h&oldid=1575074 »\nKemmoù diwezhañ degaset d'ar bajenn-mañ d'an 24 Mae 2014, da 18:05.


Stumm eus an 23 Mez 2015 da 15:16\n1 081 okted ouzhpennet , 6 vloaz zo\nStumm eus an 23 Mez 2015 da 14:29 (kemmañ)\n(→He bugale : kempenn)\nStumm eus an 23 Mez 2015 da 15:16 (kemmañ) (dizober)\n[[File:Berenguela_I_de_Castilla_(Ayuntamiento_de_Le%C3%B3n).jpg |thumb|Poltred faltazius Berenguela Iañ Kastilha. ]]\n'''Berenguela Kastilha''', pe '''Berangaria''' (1179 pe 1180 – 8 a viz Du 1246), a voe rouanez kenseurt [[León]] (etre 1197 ha 1204), ha [[rouanez Kastilha]] e 1217.\nGanet e oa, e 1179 pe 1180, e Burgos.\nMerc'h e oa da [[Alfonso VIII Kastilha]] (1156-1214) ha da [[Leonor Plantagenet]] e bried. Evel merc'h henañ, ha pennhêrez, e oa klask warni.\nEvel merc'h henañ, ha pennhêrez kurunenn Kastilha, e oa klask warni. Ouzhpenn-se e oa marvet breudeur yaouankoc'h dezhi. Da gentañ e voe prometet, e 1187, da Gonrad, Dug Rothenburg ha pempvet mab an Impalaer santel [[Friedrich Iañ Barbarossa]].\nDa gentañ e voe prometet da Gonrad, mab d'an Impalaer santel [[Friedrich Iañ Barbarossa]]. Pa varvas ar paotr e timezas , e 1198, d'he c'henderv [[Alfonso IX León]], evit skoulmañ ar peoc'h etre he zad hag eñ. Pemp bugel o doe, met torret e voe an eured gant ar pab [[Inosant III]].▼\n▲Da gentañ e voe prometet da Gonrad, mab d'an Impalaer santel [[Friedrich Iañ Barbarossa]]. Pa varvas ar paotr e timezas , e 1198, d'he c'henderv [[Alfonso IX León]], evit skoulmañ ar peoc'h etre he zad hag eñ. Pemp bugel o doe, met torret e voe an eured gant ar pab [[Inosant III]].\nAdtapet diwar « https://br.wikipedia.org/wiki/Dibar:MobileDiff/1649875 »